**Spojená škola internátna,**

**Duchnovičova 479, Medzilaborce**

Odborné učilište



**SPOJENÁ ŠKOLA INTERNÁTNA**

**DUCHNOVIČOVA 479**

**MEDZILABORCE**

**ŠKOLSKÝ VZDELÁVACÍ PROGRAM**

**pre žiakov s mentálnym postihnutím**

**pre trojročné učebné odbory odborných učilíšť v skupine**

**64 ekonomika a organizácia, obchod a služby II**

**ISCED 2C – nižšie stredné odborné vzdelanie**

**Školský vzdelávací program**

***Motto:*** **Podaj mi ruku a ukážem Ti svet**

* **Stupeň vzdelania:** nižšie stredné odborné vzdelanie
* **Dĺžka štúdia:** 3-ročná, s prípravným ročníkom 4-ročná
* **Vyučovací jazyk:** slovenský
* **Študijná forma:** denná
* **Druh školy:** štátna
* **Kód a názov učebného odboru:** 6485 Gopatrovateľská starostlivosť v zariadeniach sociálnej starostlivosti
* **Názov školy:** Odborné učilište ako organizačná zložka Spojenej školy internátnej
* **Adresa:** Duchnovičova 479, 06801 Medzilaborce
* **IČO:** 50617265
* **DIČ:** 2120408521
* **Riaditeľ školy:** Mgr. Jozef Capcara
* **Zástupca školy SŠI:** Mgr. Zlata Gubová
* **Zástupca školy OU, PŠ:** PhDr. Alena Žulevičová
* **Koordinátor pre tvorbu ŠkVP**: Mgr. Iveta Pirová
* **Ďalšie kontakty:** e-mail: ssimlaborce@gmail.com
* Tel.: 057 / 7321262
* **Zriaďovateľ:** Regionálny úrad školskej správy v Prešove, Tarasa Ševčenka 3927/11, 080 01 Prešov

Platnosť dokumentu od 1. septembra 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis riaditeľa

**Obsah**

1. Všeobecná charakteristika školy
2. Veľkosť školy
3. Charakteristika žiakov
4. Charakteristika pedagogického zboru
5. Dlhodobé projekty
6. Spolupráca s rodičmi a inými subjektmi
7. Škola ako životný priestor
8. Vnútorný systém kontroly a hodnotenia
9. Požiadavky na kontinuálne vzdelávanie pedagogických a ostatných zamestnancov
10. Charakteristika školského vzdelávacieho programu
11. Úvod do vzdelávacieho programu pre žiakov s mentálnym postihnutím
12. Ciele výchovy a vzdelávania
13. Základné podmienky na realizáciu vzdelávacieho programu pre žiakov s mentálnym postihnutím

3.1 Vyučovací jazyk

3.2 Organizačné podmienky na výchovu a vzdelávanie

3.3 Formy praktického vyučovania

3.4 Spôsob a podmienky priebehu a ukončovania vzdelávania v odbornom učilišti

3.5 Povinné materiálno-technické a priestorové zabezpečenie

3.6 Povinné personálne zabezpečenie

3.7 Podmienky na zabezpečenie bezpečnosti a ochrany zdravia pri výchove a vzdelávaní

1. Charakteristika vzdelávacieho programu
   1. Popis vzdelávacieho programu
   2. Základné údaje
   3. Zdravotné požiadavky na uchádzača
2. Profil absolventa
   1. Celková charakteristika absolventa
   2. Kľúčové kompetencie
   3. Všeobecné kompetencie
   4. Odborné kompetencie
3. Rámcový učebný plán
   1. Rámcový učebný plán pre 3-ročný učebný odbor odborného učilišťa
   2. Poznámky k rámcovému učebnému plánu
4. Vzdelávacie oblasti

7.1 Všeobecné vzdelávanie

* 1. .1 Jazyk a komunikácia
     1. Človek a hodnoty
     2. Človek a spoločnosť
     3. Matematika a práca s informáciami
     4. Zdravie a pohyb
     5. Účelové kurzy

7.1.6.1 Kurz na ochranu života a zdravia

7.1.6.2 Kurz pohybových aktivít

7.2 Odborné vzdelávanie

7.2.1 Teoretické vzdelávanie

7.2.2 Praktická príprava

7.2.3 Špecifické ciele a obsah učiva pre učebný odbor

7.2.4 Špecifické ciele a obsah učiva nepovinných predmetov pre učebný odbor

1. **Všeobecná charakteristika školy**
   1. **Veľkosť školy**

Spojená škola internátna v Medzilaborciach  poskytuje vzdelávanie žiakom s takými rozumovými nedostatkami, ktoré im neumožňuje s úspechom sa vzdelávať v základnej škole bežného typu. Hlavnou podmienkou pre zaradenie dieťaťa do školy je výsledok vyšetrenia

v CPP. Organizačnými zložkami školy je špeciálna základná škola s materskou školou internátna, praktická škola a odborné učilište. Súčasťou školy je školský internát a  školská jedáleň. Naším zriaďovateľom je Regionálny úrad školskej správy v Prešove. Škola poskytuje základné vzdelanie od začiatku svojho založenia v marci 1963, od roku 1994 predprimárne vzdelávanie a od roku 2016 nižšie stredné vzdelanie. Škola je umiestnená neďaleko centra mesta. Okolie pred školou skrášľuje oddychový park. Detské ihrisko, školský pozemok so skleníkmi sa nachádzajú za budovou školy.

Vyučovanie prebieha v dvoch triedach ŠMŠ, v dvoch triedach prípravného ročníka, v šestnástich triedach A - variantu, troch triedach B - variantu, v jednej triede praktickej školy a v štyroch triedach odborného učilišťa. Súčasťou školy sú tri dielne pre pracovné vyučovanie, tri kuchynky a spoločenská miestnosť, ktorá slúži aj ako telocvičňa. Škola umožňuje vzdelávanie v oblasti informačných technológií a športovej prípravy.

Špeciálna materská škola podporuje osobnostný rozvoj detí v oblasti sociálno-emocionálnej, telesnej, morálnej a estetickej. Rozvíja ich kognitívne schopnosti, sebaobslužné, kultúrne a  hygienické návyky, utvára predpoklady na ďalšie vzdelávanie

v špeciálnej základnej škole. V špeciálnej materskej škole  sú rešpektované špecifiká detí, sú na nich kladené primerané požiadavky, podporuje sa ich sebarealizácia, sebadôvera

a primeraná samostatnosť. Po absolvovaní špeciálnej materskej školy a v súlade s výsledkami psychologickej a špeciálnopedagogickej diagnostiky sú deti s mentálnym postihnutím vzdelávané v ŠZŠ.

Obsah vzdelávania  v špeciálnej základnej škole je prispôsobený stupňu mentálneho postihnutia a podľa  tohto sú žiaci zaradení do variantov A, B. C. Žiaci vzdelávaní podľa variantu A získavajú vedomosti, zručnosti a návyky v predmetoch ako na základnej škole, len v menšom obsahovom rozsahu s hlavným dôrazom na pracovné vyučovanie.  Škola má zriadený aj prípravný ročník pre žiakov, u ktorých nie je predpoklad, aby zvládli prvý ročník. Po absolvovaní primárneho vzdelávania žiaci pokračujú vo vzdelávaní v odborných učilištiach. Žiaci zaradení vo  variante B získavajú vedomosti vo vyučovacích predmetoch, ktoré rozvíjajú jemnú a hrubú motoriku, pestujú návyky sebaobsluhy, osobnej hygieny, rozvíjajú pracovné zručnosti dennej potreby. Žiakom s ťažkým až hlbokým postihnutím, často s pridruženými viacnásobnými postihnutiami, sa vypracovávajú individuálne vzdelávacie plány podľa učebných osnov variantu C. Obsah učiva je zameraný na rozvoj motoriky, sebaobsluhy, estetického cítenia. V škole sa vzdelávajú  aj žiaci s autizmom a inými pervazívnymi vývinovými poruchami, kde sú pre nich vytvárané špeciálne podmienky.

Po absolvovaní primárneho vzdelávania vo variante A žiaci môžu následne pokračovať vo vzdelávaní v odbornom učilišti v odboroch: opatrovateľská starostlivosť v zariadeniach sociálnej starostlivosti, kde dĺžka  štúdia trvá 3 roky a stavebná výroba – murárske práce, kde dĺžka štúdia trvá 3 roky.

Po absolvovaní primárneho vzdelávania vo variante B a C žiaci môžu následne pokračovať vo vzdelávaní v praktickej škole, kde dĺžka  štúdia trvá 3 roky. Vzdelávacie programy poskytujú žiakom s mentálnym postihnutím, žiakom s  mentálnym postihnutím

v kombinácii s iným zdravotným postihnutím vzdelávanie a prípravu na výkon jednoduchých pracovných činností.

Súčasťou školy je aj školský internát. Výchova mimo vyučovania nadväzuje na výchovno-vzdelávaciu činnosť  špeciálnej materskej školy a základnej školy. Umožňuje aktívne využívanie voľného času, individuálny rozvoj osobnosti každého dieťaťa/žiaka, jeho záujmov, potrieb, poznatkov, spôsobilostí, zručností, postojov a hodnôt. Pripravuje ho na maximálnu socializáciu a plnohodnotný život v spoločnosti.

* 1. **Charakteristika žiakov**

Školu navštevujú žiaci z dvoch centier pre deti a rodiny, ktoré sa nachádzajú v našom meste, žiaci z Medzilaboriec a okolitých obcí: Sukov, Čabalovce, Palota, Výrava a Krásny Brod.

V súčasnosti navštevuje školu 227 žiakov. Z toho 168 žiakov A, B, C variant, 8 žiakov praktickú školu, 31 žiakov odborné učilište a 20 žiakov ŠMŠ. Časový rozvrh hodín nemusíme meniť, diagram prepravy prímestskej autobusovej dopravy je prispôsobený začiatku vyučovania.

Škola začala s výučbou niektorých profilujúcich predmetov v blokoch, ktoré sa osvedčilo. Dôležitou súčasťou výchovno-vzdelávacieho procesu je zapájanie žiakov do mimovyučovacích a  mimoškolských aktivít. Účasť a  úspešnosť žiakov na športových a kultúrnych podujatiach a súťažiach regiónu, či kraja je nosným programom mimoškolskej činnosti.

* 1. **Charakteristika pedagogického zboru**

Počet pedagogických pracovníkov na škole je 45, z tohto počtu je 30 učiteľov (vrátane riaditeľa, zástupkýň, učiteliek materskej školy, učiteľky PŠ), 3 majstri odborného výcviku, 8 vychovávateľov a 4 asistenti učiteľa. Počet nepedagogických nočných vychovávateľov je 4. V ŠMŠ sú 2 pomocné vychovávateľky. Všetci pracujú na plný úväzok, ich kvalifikovanosť je 100%-tná. Výchovná poradkyňa a sociálna pracovníčka úzko spolupracujú s rodičmi, úradom práce, ako aj s terénnymi komunitnými pracovníkmi z jednotlivých obcí.

Všetci pedagogickí pracovníci sa priebežne vzdelávajú. Prešli školeniami IKT, niektorí si dopĺňajú atestačné skúšky, bakalárske, či magisterské vzdelanie, získavajú kredity. Ďalšie vzdelávanie je právom i povinnosťou každého pedagogického pracovníka. Každý má možnosť ďalšieho vzdelávania za rovnakých podmienok. Zdokonaľovanie profesionality má odraz vo finančnom ohodnotení. Všetci pedagogickí zamestnanci sa stretávajú na pracovných poradách, zasadnutiach MZ a PK, pedagogických radách, ako aj na neformálnych stretnutiach pri slávnostných príležitostiach alebo spoločných akciách, najmä relaxačného typu.

* 1. **Dlhodobé projekty**

Škola sa každoročne zapája do projektu „Mliečny program“ a „Školské ovocie“. Právom sa považujeme za školu podporujúcu zdravie, lebo celkové zameranie na zdravý životný štýl sa prelína vo všetkých oblastiach výchovno-vzdelávacích aktivít. Škola má vypracovaný Celoškolský plán primárnej prevencie drogových, alkoholových a iných závislostí, projekty na skvalitnenie procesu vyučovania, vylepšenie materiálu technického zabezpečenia vyučovacieho procesu.

Pravidelne každý rok sa v škole realizujú akcie - Mikuláš, Vianočná besiedka, Karneval, Veľká noc, Deň matiek, MDD a súťaže v speve, v prednese poézie a prózy.

1. **Spolupráca s rodičmi a inými subjektmi**

Spolupráca s rodičmi je na veľmi nízkej úrovni. Rodičia nie sú ochotní škole pomôcť v žiadnom smere. Na podnet pedagógov vytvorili Občianske združenie, ale viac ako polovica z nich má problém finančne prispieť na rôzne akcie. Na druhej strane sa veľmi radi zúčastňujú všetkých podujatí, ktoré organizuje škola. Veľmi dobrá spolupráca je s policajným zborom a hasičským zborom v Medzilaborciach pri organizovaní akcií dopravného charakteru, pri ukážkach ich práce a činností. Rovnako dobrá spolupráca je s Úradom práce, sociálnych vecí a rodiny v Medzilaborciach. Terénni pracovníci komunitného centra pravidelne navštevujú rodiny našich žiakov zo znevýhodneného rodinného prostredia a podávajú informácie triednym učiteľom, výchovnej poradkyni a sociálnej pracovníčke.

Rada školy ma 11 členov. Zastúpenie v nej majú 3 zákonní zástupcovia žiakov, 3 pedagogickí zamestnanci, 1 nepedagogický zamestnanec a 4 delegovaní zástupcovia regionálneho úradu školskej správy v Prešove. Rada školy zasadá 4-krát do roka.

Pre plynulé zabezpečenie chodu školy je veľmi dôležitá úroveň a funkčnosť. Činnosť metodických orgánov je zameraná hlavne na kontrolu a dodržiavanie učebných osnov. Vedenie školy, ale aj učitelia radi privítajú aktivity organizované z vonku, pretože to považujú za vhodnú formu konfrontácie názorov a potrieb.

Škola úzko spolupracuje s CPP. Spomínaná spolupráca je na veľmi vysokej úrovni, v krátkom čase reagujú na požiadavky školy.

Niektorí naši pedagogickí pracovníci sú vedúcimi záujmových krúžkov. Pedagógovia sa snažia žiakov naučiť organizovať a zmysluplne využívať voľný čas. Pedagógovia aktivity zameriavajú na uspokojenie a rozvoj individuálnych potrieb, záujmov žiakov.

1. **Škola ako životný priestor**

Jedným z cieľov školy je udržiavať a vytvárať príjemné životné prostredie, v ktorom by sa cítili dobre všetci. Snažíme sa neustále o skvalitňovanie estetiky životného priestoru. Týka sa to nielen celkovej estetickej výzdoby školy, ale aj výzdoby v triedach, denných izbách a na chodbách. Na nástenkách žiaci prezentujú svoje výtvory. Nástenky sú priebežne aktualizované a poskytujú dostatočné množstvo informácií o organizácii školy, jej podujatiach a výsledkoch. Prostredníctvom podávania projektov sa snažíme o úpravu interiéru a exteriéru. Svojpomocne sme vytvorili ihrisko pre deti špeciálnej materskej školy, ktoré využívajú aj žiaci nižších ročníkov školy. Pedagogickí zamestnanci majú k dispozícii odbornú literatúru a  prístup na internet. Nepedagogickí zamestnanci majú šatne s možnosťou oddychu zodpovedajúce súčasným hygienickým a estetickým štandardom. Vytvárame príťažlivú školu pre žiakov a zamestnancov.

1. **Vnútorný systém kontroly a hodnotenia**

Vnútorný systém hodnotenia kvality zameriavame na tri oblasti:

* hodnotenie žiakov,
* hodnotenie pedagogických zamestnancov,
* hodnotenie školy.

Pravidelne monitorujeme:

* podmienky na vzdelanie,
* spokojnosť s vedením školy a učiteľmi,
* prostredie – klímu školy,
* priebeh vzdelávania – vyučovací proces - metódy a formy vzdelávania,
* výsledky vzdelávania,
* riadenie školy,
* úroveň výsledkov práce školy.

Kritériom je pre nás spokojnosť žiakov, rodičov, učiteľov a kvalita výsledkov.

**Hodnotenie vzdelávacích výsledkov práce žiakov**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce a návod, ako postupovať pri odstraňovaní nedostatkov.

Pri hodnotení vzdelávacích výsledkov žiakov vzdelávaných vo variante A, B, C postupujeme podľa  Metodického pokynu č. 19/2015 na hodnotenie a klasifikáciu prospechu a správania s mentálnym postihnutím – primárne vzdelávanie, schváleným Ministerstvom školstva, vedy, výskumu a športu Slovenskej republiky. Hodnotenie žiakov s autizmom alebo ďalšími pervazívnymi vývinovými poruchami s mentálnym postihnutím sa realizuje podľa Metodického pokynu č. 31/2011 na hodnotenie žiakov s autizmom alebo ďalšími pervazívnymi vývinovými poruchami s mentálnym postihnutím ISCED 1 – primárne vzdelávanie, schváleným Ministerstvom školstva, vedy, výskumu a športu Slovenskej republiky. Vzdelávacie výsledky žiakov, ktorí navštevujú praktickú školu sú hodnotené podľa Metodického pokynu č. 18/2015 na hodnotenie a klasifikáciu prospechu a správania žiakov praktických škôl. Pri hodnotení vzdelávacích výsledkov žiakov vzdelávaných v odbornom učilišti postupujeme podľa Metodického pokynu č. 33/2011 na hodnotenie a klasifikáciu žiakov odborných učilíšť.

**Vnútorný systém kontroly a hodnotenia zamestnancov**

Hodnotenie pedagógov prebieha na základe vopred určených kritérií, ktorých súčasťou sú:

* pozorovania – hospitácie na hodinách,
* rozhovory,
* výsledky žiakov, ktorých pedagóg vyučuje – prospech, žiacke práce, súťaže,

didaktické testy zadané naraz vo všetkých paralelných triedach, úspešnosť prijatia žiakov na odborné učilište,

* časová náročnosť resp. obťažnosť vyučovacieho predmetu (zohľadnenie

periodicity pravidelných opráv testov, kontrolných prác),

* organizovanie podujatí individuálneho a  hromadného charakteru (exkurzia,

školský výlet, turistický a cykloturistický pochod),

* ďalšie vzdelávanie, využívanie a tvorba učebných pomôcok, aplikovanie

moderných vyučovacích metód, vytváranie bezstresového prostredia pre žiakov,

* vzájomné hodnotenie pedagógov – otvorené hodiny, vzájomné hospitácie,
* osobná zainteresovanosť na chode školy nad rozsah jeho pracovného času

(zapájanie sa do kolektívnej projektovej činnosti, pružné reagovanie na výzvy zadané MŠVVaŠ SR, rozvíjanie partnerstiev medzi školami, sponzorovanie školy).

Hodnotenie zamestnancov školy sa realizuje formou priznania osobného príplatku, mimoriadnej finančnej odmeny za vykonanú prácu nad rozsah jeho pracovných povinností a poskytnutím náhrady za vykonanú prácu.

**Hodnotenie školy**

Cieľom hodnotenia školy je, aby žiaci a rodičia získali dostatočné a hodnoverné informácie o tom, ako zvládajú ich deti požiadavky na nich kladené, aby verejnosť vedela, ako škola dosahuje ciele, ktoré sú na žiakov kladené. Vlastné hodnotenie školy je zamerané na ciele, ktoré si stanovila v koncepčnom zámere rozvoja školy a v školskom vzdelávacom programe, ich reálnosť a stupeň dôležitosti, a na posúdení, ako škola spĺňa stanovené ciele.

Našou snahou je získavať spätnú väzbu o kvalite školy. Otázky sú zamerané na možnosť kontaktovania sa so školou, dostatok informácií o škole, spokojnosť s prácou pedagógov, hodnotením žiakov a klasifikáciou, využitím mimo vyučovacieho času. Na hodnotenie využívame dotazníky, ktoré dávame vyplniť rodičom, žiakom i pedagógom. Pravidelne monitorujeme:

* podmienky na vzdelanie,
* spokojnosť s vedením školy a pedagógmi,
* prostredie – klímu školy,
* priebeh vzdelávania – vyučovací proces - metódy a formy vzdelávania,
* výsledky vzdelávania,
* riadenie školy,
* úroveň výsledkov práce školy.

Kritériom je pre nás spokojnosť žiakov, rodičov, pedagógov a kvalita získavaných výsledkov.

1. **Požiadavky na kontinuálne vzdelávanie pedagogických a ostatných zamestnancov**

Každoročne v pláne kontinuálneho vzdelávania vedenie školy vymedzí hlavné ciele a zameranie školy v oblasti celoživotného vzdelávania, ktoré determinujú výber vzdelávacích programov z ponuky vzdelávacích inštitúcií.

V rozvoji kľúčových a profesijných kompetencií pedagogických zamestnancov podporujeme hlavne nasledovné zamerania:

* rozvoj odborných kompetencií v oblasti rozvoja remeselných zručností,
* vzhľadom na dobré materiálno - technické vybavenie školy v oblasti IKT

podporujeme vzdelávania na zdokonaľovanie, prehlbovanie a inovovanie informačných kompetencií pedagógov na rôznych používateľských úrovniach s cieľom inovovať vyučovací proces s podporou informačných a komunikačných technológií v rôznych predmetoch a rozvíjať IKT kompetencie u žiakov.

Vedenie školy spolu s predmetovou komisiou sleduje ako prospela účasť pedagogických zamestnancov na vzdelávaniach a aké pozitívne zmeny nastali v procese výchovy a vzdelávania (napr. uplatňovanie získaných zručností, poznatkov, kvalifikácií, zmeny v profesijnom prístupe pedagóga). Pravidelné vyhodnocovanie vzdelávacích aktivít je východiskom skvalitnenia edukačného procesu v škole.

Podrobný a konkrétny plán ďalšieho vzdelávania pedagogických zamestnancov je súčasťou ročného plánu školy. Manažment školy považuje za prioritnú úlohu zabezpečiť:

* uvádzanie začínajúcich pedagógov do pedagogickej praxe,
* prípravu pedagogických zamestnancov na zvyšovanie si svojich kompetencií

hlavne jazykových spôsobilostí, schopností efektívne pracovať s IKT,

* prípravu pedagogických zamestnancov na tvorbu školského vzdelávacieho

programu,

* motivovanie pedagogických zamestnancov pre neustále sebavzdelávanie, vzdelávanie, zdokonaľovanie profesijnej spôsobilosti,
* zdokonaľovanie osobnostných vlastností pedagogických zamestnancov, spôsobilosti pre tvorbu efektívnych vzťahov, riešenie konfliktov, komunikáciu a pod.,
* sprostredkovanie najnovších poznatkov (inovácií) z metodiky vyučovania jednotlivých predmetov, pedagogiky a  príbuzných vied, ako aj z odboru pedagogickým zamestnancom,
* prípravu pedagogických zamestnancov na výkon špecializovaných funkcií, napr. triedny učiteľ, výchovný poradca, predseda predmetovej komisie, knihovník atď.,
* prípravu pedagogických zamestnancov pre výkon činností nevyhnutných pre rozvoj školského systému, napr. pedagogický výskum, tvorba ŠkVP, tvorba štandardov, tvorba pedagogickej dokumentácie atď.,
* prípravu pedagogických zamestnancov pre prácu s modernými materiálnymi prostriedkami: videotechnikou, výpočtovou technikou, multimédiami a pod.,
* prípravu pedagogických zamestnancov na získanie prvej a druhej atestácie.

**II. Charakteristika školského vzdelávacieho programu**

1. **Úvod do vzdelávacieho programu pre žiakov s mentálnym postihnutím**

Odborné vzdelávanie a príprava žiakov s mentálnym postihnutím smeruje k získaniu kľúčových, všeobecných a odborných kompetencií, ku komplexnejším a prakticky zameraným vedomostiam a zručnostiam, ktoré umožnia absolventom odborných učilíšť lepšie uplatnenie sa na trhu práce, od čoho sa odvíja aj možnosť žiakov plnohodnotne sa zaradiť do spoločenského života.

**Záznamy o platnosti a revidovaní vzdelávacieho programu pre žiakov s mentálnym postihnutím**

|  |  |  |
| --- | --- | --- |
| Platnosť VP  Dátum | Revidovanie VP  Dátum | Záznam o inovácii, zmenách, úpravách... |
| 01.09.2019 |  | Schválilo Ministerstvo školstva, vedy, výskumu a športu Slovenskej republiky dňa 22. 6. 2016 pod číslom 2016-17637/26892:3-10G0 s platnosťou od 1. 9. 2016. |
| 01.09.2019 |  | Vypracovanie ŠkVP pre odborné učilište, učebný odbor: opatrovateľská starostlivosť v zariadeniach sociálnej starostlivosti – 1. ročník.  Vypracovanie TVVP. |
| 01.09.2020 |  | Vypracovanie ŠkVP pre odborné učilište, učebný odbor: opatrovateľská starostlivosť v zariadeniach sociálnej starostlivosti – 2. ročník.  Vypracovanie TVVP. |
| 01.09.2021 |  | Vypracovanie ŠkVP pre odborné učilište, učebný odbor: opatrovateľská starostlivosť v zariadeniach sociálnej starostlivosti – 3. ročník.  Vypracovanie TVVP. |
| 01.09.2022 | 21.06.2022 | Inovácia ŠkVP pre 1.-3. ročník pre odborné učilište, učebný odbor: opatrovateľská starostlivosť v zariadeniach sociálnej starostlivosti - všeobecnovzdelávacie predmety |
| 01.09.2022 | 27.06.2022 | Inovácia ŠkVP pre 1.-3. ročník pre odborné učilište, učebný odbor: opatrovateľská starostlivosť v zariadeniach sociálnej starostlivosti - odborné predmety |
| 01.09.2024 | 30.08.2024 | Inovácia ŠkVP a TVVP pre odborné učilište, učebný odbor: opatrovateľská starostlivosť v zariadeniach sociálnej starostlivosti – BIO (1., 2. ročník) OBN - (1. ročník) |

1. **Ciele výchovy a vzdelávania**

Ciele a poslanie výchovy a vzdelávania v našom školskom vzdelávacom programe pre odborné učilište vychádza z cieľov stanovených v Zákone o výchove a vzdelávaní (školský zákon) a Štátnom vzdelávacom programe pre odborné učilište.

Ciele výchovy a vzdelávania sú:

* získať primerané kompetencie hlavne v oblasti komunikačných schopností, využívania informačno-komunikačných technológií, komunikácie v štátnom jazyku, matematickej gramotnosti,
* rozvíjať manuálne zručnosti, tvorivé, psychomotorické schopnosti, aktuálne poznatky a pracovať s nimi na praktických cvičeniach v oblastiach súvisiacich s nadväzujúcim vzdelávaním alebo s aktuálnymi požiadavkami na trhu práce,
* prístup k záujmovému vzdelávaniu a voľnočasovým aktivitám,
* posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre,
* získať a posilňovať úctu k ľudským právam a základným slobodám a zásadám stanoveným v Dohovore o ochrane ľudských práv a slobôd,
* pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie,
* naučiť sa rozvíjať a kultivovať svoju osobnosť a celoživotne sa vzdelávať, pracovať v skupine a preberať na seba zodpovednosť,
* naučiť sa kontrolovať a regulovať svoje správanie, starať sa a chrániť svoje zdravie vrátane zdravej výživy a životné prostredie a rešpektovať všeľudské etické hodnoty,
* získať všetky informácie o právach dieťaťa a spôsobilosť na ich uplatňovanie

1. **Základné podmienky na realizáciu vzdelávacieho programu pre žiakov s mentálnym postihnutím**

Pre vzdelávanie v súlade s týmto vzdelávacím programom je nevyhnutné vytvárať vhodné realizačné podmienky. Podkladom na ich stanovenie sú základné požiadavky všeobecne záväzných právnych predpisov, materiálno-technického a priestorového zabezpečenia škôl vyplývajúce z cieľov a obsahu vzdelávania v danom odbore vzdelávania. Iba ucelený, vzájomne sa podmieňujúci komplex požiadaviek umožní vytvoriť optimálne vzdelávacie prostredie.

**3.1 Vyučovací jazyk**

Vyučovacím jazykom je štátny jazyk Slovenskej republiky, teda slovenský jazyk.

**3.2 Organizačné podmienky na výchovu a vzdelávanie**

Organizácia výchovy a vzdelávania v teoretickom a praktickom vyučovaní sa uskutočňuje podľa všeobecne záväzných právnych predpisov. Pre realizáciu vzdelávacieho programu pre žiakov s mentálnym postihnutím platí školský zákon a príslušné vykonávacie predpisy.

Výchova a vzdelávanie sa v odborných učilištiach organizuje dennou formou štúdia alebo formou individuálneho vzdelávania (podľa individuálneho vzdelávacieho programu alebo podľa individuálneho učebného plánu).

Súčasťou výchovy a vzdelávania žiakov v odborných učilištiach sú exkurzie a kurzy, ktoré sú uvedené v učebnom pláne školského vzdelávacieho programu; súčasťou výchovy a vzdelávania žiakov v odborných učilištiach môže byť aj školský výlet.

**3.3 Formy praktického vyučovanie**

Praktické vyučovanie je neoddeliteľnou súčasťou odborného vzdelávania a prípravy v odborných učilištiach.

Formami praktického vyučovania pre skupinu odborov 64 ekonomika a organizácia, obchod a služby pre nižšie stredné odborné vzdelanie je odborný výcvik a praktické cvičenia.

**3.4 Spôsob a podmienky priebehu a ukončovania vzdelávania v odbornom učilišti, vydávanie dokladu o získanom vzdelaní**

Úspešným absolvovaním školského vzdelávacieho programu môže žiak s mentálnym postihnutím alebo žiak s mentálnym postihnutím v kombinácii s iným zdravotným postihnutím získať nižšie stredné odborné vzdelanie, ktoré sa podľa stupňa zvládnutia príslušných kritérií výkonov a posudzovania kvalifikácie na výkon pracovných činností člení na:

a) zaškolenie; dokladom o získanom vzdelaní je vysvedčenie a osvedčenie o

zaškolení,

b) zaučenie; dokladom o získanom vzdelaní je vysvedčenie a osvedčenie o

zaučení,

c) vyučenie; dokladom o získanom vzdelaní a odbornej kvalifikácii je vysvedčenie o záverečnej skúške a výučný list.

Žiak s mentálnym postihnutím, ktorý absolvoval 1-ročnú základnú odbornú prípravu v reedukačnom centre na úrovni nižšieho stredného odborného vzdelania, získa osvedčenie o absolvovaní časti vzdelávacieho programu. Absolvent môže vstúpiť priamo na trh práce ako pracovná sila s minimálnou odbornou kvalifikáciou alebo pokračovať v ďalšom štúdiu a získať osvedčenie o zaškolení, osvedčenie o zaučení, prípadne vysvedčenie o záverečnej skúške a výučný list v danom odbore.

**3.5 Povinné materiálno-technické a priestorové zabezpečenie**

Budova školy bola postavená v 5O-tych rokoch a slúžila pre účely okresného úradu a neskôr bola daná do používania lesníckemu učilišťu. Od založenia osobitnej školy internátnej budovu začal spravovať okresný výbor školstva a vnútorné priestory školy sa začali prerábať a prispôsobovať potrebám.

Svojou veľkosťou a priestormi vyhovuje a zodpovedá potrebám pre vzdelávanie. Chýba nám však telocvičňa Na vyučovanie hodín telesnej výchovy využívame spoločenskú miestnosť, ktorá sa nachádza na medziposchodí medzi prízemím a prvým poschodím. Jedno krídlo prízemia slúži na výchovnú činnosť v popoludňajších hodinách, sú tam denné izby, školská kuchynka a miestnosť IKT. Na druhom krídle sú triedy pre ročníky 1-4 a 2 triedy B. - variantu. Vo vestibule školy je vrátnica a 2 šatne pre denne dochádzajúcich žiakov. Na druhom podlaží je jedno krídlo s triedami, školskou kuchynkou, šatňou pre upratovačky a kanceláriou riaditeľa školy, na druhom krídle sú triedy a 2 učebne IKT.. Vo vestibule toho istého poschodia sa nachádza aj zborovňa. Na druhom poschodí je herňa a spálňa ŠMŠ, jedno krídlo slúži ako spálne pre dievčatá a kancelárie THP. Druhé krídlo sú spálne pre chlapcov. Na konci chodby je CŠPP, multifunkčná miestnosť pre zabezpečenie vyučovania, ale aj kvalitného vzdelávania sa učiteľov v rámci využívania výučbovej techniky a špeciálna trieda s Montessori pomôckami.

V suteréne školy sú sklady, šatne pre internátnych žiakov, kotolňa, sociálne zariadenia, učebňa PVC pre dievčatá, práčovňa a sušiareň, archív. S hlavnou budovou školy je spojovacou chodbou spojená školská kuchyňa a jedáleň a na dvore okrem garáží je kovodieľňa a drevodieľňa.

V minulých rokoch sa postupne vymieňal školský a kancelársky nábytok bezpečnejší a zodpovedajúci hygienickým normám, výmena je dokončená. V celej budove školy sa vymenili okná, vchodové dvere ako aj dvere na jednotlivých krídlach. Bol prijatý a schválený nami podaný projekt zateplenia budovy školy, výmeny radiátorov a vnútorných dverí, rekonštrukcie sociálnych zariadení a doplnenia školského nábytku. Projekt bol už realizovaný.

Naše triedy majú charakter bežnej triedy, ich vybavenie zodpovedá stanoveným cieľom výchovno-vzdelávacieho procesu. Sú vybavené základnými špeciálnymi učebnými pomôckami na vzdelávaciu, rehabilitačnú aj relaxačnú činnosť.

* učebne (triedy) vybavené viacúčelovým nastaviteľným (rastúcim) nábytkom, s priestorom pre relaxáciu a nenáročnú pohybovú aktivitu počas vyučovania,
* učebne pre informatickú výchovu vybavenú počítačmi s príslušným programovým vybavením a prídavnými zariadeniami, komputerizovaný študijno-informačný systém,
* špeciálne učebne pre vyučovanie jednotlivých zložiek pracovného vyučovania vybavené vhodným náradím, prístrojmi a pomôckami,
* priestory pre telovýchovné aktivity s bezpečným povrchom, náradím a náčiním,
* priestory pre prípravné práce učiteľa, priestory pre uloženie pomôcok ( zborovňa)
* priestory pre záujmovú činnosť po vyučovaní (záujmové krúžky a voľnočasové aktivity) vybavené pracovným a odpočinkovým nábytkom, priestormi pre učenie , s pomôckami pre relaxáciu,
* priestory pre hromadné stretávanie sa žiakov celej školy alebo tried, učiteľov a rodičov,
* priestory pre spoločné stravovanie rešpektujúce hygienické normy,
* priestory pre vedenie školy a potrebných nepedagogických pracovníkov (miestnosť riaditeľa, zástupcu, hospodára, výchovného poradcu, ekonóma a pod.),so zodpovedajúcim technickým vybavením a nábytkom,
* miestnosť pre uskladnenie učebníc, archív,
* priestory pre odkladanie odevov a obuvi (šatne),
* spoločné priestory pre hygienu, vrátane WC, žiakov a žiačky, učiteľov a učiteľky vybavené dávkovačmi pre tekuté mydlo, zásobník s dezinfekčným prostriedkom,
* ďalšie pomocné priestory pre zaistenie chodu školy.

**3.6 Povinné personálne zabezpečenie**

**Pedagogickí zamestnanci**

* spĺňajú kvalifikačné požiadavky stanovené všeobecne záväznými právnymi predpismi,
* preukazujú odborné a osobnostné spôsobilosti, ktoré využívajú pri pedagogickej komunikácii, motivácii žiakov, ich diagnostikovaní, hodnotení, pozitívnom riadení triedy,
* riadia svoje sebarozvíjanie a celoživotné vzdelávanie v odbornej oblasti a osobnostnom raste, ako súčasť kolektívu pedagógov sú schopní vzájomnej efektívnej a ľudsky podporujúcej komunikácie, spolupráce, tímovej práce a kooperatívneho riešenia problémov.

**Vedúci pedagogickí zamestnanci**

* svojimi manažérskymi, organizačnými a pedagogickými schopnosťami vytvárajú predpoklady pre fungujúci, motivovaný spolupracujúci kolektív s profesionálnou klímou a podporujúcim prostredím,
* starajú sa o svoj odborný a osobnostný rast, ako aj všetkých členov kolektívu a vytvárajú pre tento ich rast podmienky,
* sú schopní poradiť učiteľom a obhájiť ich pred negatívnymi faktormi, ktoré by nepriaznivo ovplyvňovali ich pedagogické pôsobenie.

**Školský psychológ /zamestnanec CŠPP v budove školy/**

* + vykonáva odborné činnosti v rámci psychologickej diagnostiky, terapie a prevencie žiakom s ľahkým stupňom mentálneho postihnutia.

**Zdravotná sestra**

* poskytuje individuálnu zdravotnícku pomoc žiakovi s ľahkým, stredným a ťažkým stupňom mentálneho postihnutia

**3.7 Podmienky na zabezpečenie bezpečnosti a ochrany zdravia pri výchove a vzdelávaní**

Výchova k bezpečnosti a ochrane zdravia, hygiene práce a ochrana pred požiarom je neoddeliteľnou súčasťou teoretického a praktického vyučovania. V priestoroch určených na vyučovanie žiakov sú utvorené podľa všeobecne záväzných právnych predpisov podmienky na zabezpečenie bezpečnosti a hygieny práce. Žiaci sú poučení o bezpečnosti a ochrane zdravia pri práci a vyžaduje sa od nich dodržiavanie týchto predpisov.

V priestoroch určených na praktické vyučovanie sú podľa platných technických predpisov vytvorené podmienky na bezpečnú prácu, žiaci sú dôkladne a jasne oboznámení s predpismi o bezpečnosti a ochrane zdravia pri práci, s hygienickými predpismi, s technickými predpismi a technickými normami, s predpísanými technologickými postupmi, s pravidlami bezpečnej obsluhy technických zariadení, používaním ochranných prostriedkov, kontroluje sa a vyžaduje od nich dodržiavanie týchto predpisov.

Ak práca vyžaduje priamy dozor, musí osoba poverená priamym dozorom obsiahnuť všetky pracovné miesta žiakov tak, aby mohla pri ohrození zdravia žiaka bezprostredne zasiahnuť. Žiaci majú zakázané vykonávať práce so zvýšeným nebezpečenstvom.

Bezpečnosť a ochrana zdravia pri výchove a vzdelávaní je zabezpečovaná vo viacerých rovinách. Z pozície vedenia školy je vypracovaná dlhodobá koncepcia, v ktorej sú zahrnuté úlohy na zabezpečenie vyhovujúcich podmienok pre vzdelávanie jednak v priestoroch pre vyučovanie, ale aj v životnom priestore zamestnancov na pracovisku. Sú vykonávané zápisy zo strany zamestnancov, pedagogických, ale aj prevádzkových, ktoré upozorňujú na závady. Vykonávajú sa pravidelné školenia zamestnancov školy. Školenia zabezpečuje firma Tomáš Benek, Lieskovec 130.

Vykonávajú sa pravidelné kontroly a revízie na technických zariadeniach tak, aby bola dodržaná BOZP zamestnancov na všetkých úsekoch. Vedenie školy každoročne vypracováva plán hospitácii a kontrolu, čím sa tiež zisťujú a následne odstraňujú nedostatky. Zistené nedostatky sa spravidla odstraňujú dátumom určenia odstránenia závad. Pri závažnejších zisteniach snažíme sa riešiť zistené nedostatky okamžite. Každý zamestnanec je povinný upozorňovať, ale aj dodržiavať pravidlá BOZP tak, ako je to prijaté v dokumentoch BOZP, protipožiarnej ochrany, prevádzkového poriadku, vnútorného pracovného poriadku, kolektívnej zmluvy. Tieto záväzné dokumenty je povinný dodržiavať každý zamestnanec nášho právneho subjektu.

BOZP týkajúca sa žiakov je zabezpečovaná poučovaním zo strany triednych učiteľov o dodržiavaní platného školského poriadku školy. Uskutočňuje sa to na začiatku školského roka na triednických hodinách, na úvodných hodinách predmetov vyžadujúcich zvýšenú pozornosť na bezpečnosť, pred výletmi, turistickými pochodmi a inými spoločenskými akciami.

Pri zaisťovaní bezpečnosti a ochrany zdravia žiakov vo výchove a vzdelávaní v škole i mimo školy postupuje podľa § 2 ods. 24 vyhlášky č. 322/2008 Z. z.

Zaistenie bezpečnosti a ochrany zdravia žiakov a pedagogických pracovníkov pri vzdelávaní

* zdravé prostredie tried (nábytok zodpovedajúci výške žiakov, protišmyková podlaha, dostatočné denné svetlo, možnosť ochrany pred priamym slnečným svetlom, vetranie, osvetlenie, vykurovanie),
* priestor pre ošetrenie úrazu a ku krátkodobému pobytu zraneného, resp. chorého žiaka,
* výrazné označenie všetkých nebezpečných predmetov a priestorov, pravidelná kontrola z hľadiska bezpečnosti,
* lekárničky vybavené podľa predpisov na dostupných miestach, kontakty na RZP, linku dôvery, políciu,
* zabezpečený vhodný pitný a stravovací režim,
* dodržiavanie zákazu fajčenia, pitia alkoholu a používania iných omamných látok v škole a jej okolí a na všetkých akciách mimo priestoru školy organizovaných školou.

1. **Charakteristika vzdelávacieho programu**

**4.1 Popis vzdelávacieho programu**

Ciele vzdelávania 64 Ekonomika a organizácia, obchod a služby sú zamerané na tri základné oblasti: rozvoj osobnosti žiaka, príprava pre život v občianskej spoločnosti a príprava na pracovné uplatnenie.

Vzdelávací program pre žiakov s mentálnym postihnutím v odbornom učilišti vytvára predpoklady pre získanie všeobecných a odborných vedomostí a kompetencií potrebných pre uplatnenie v rôznych okruhoch pracovnej činnosti. Program pripravuje absolventa so všeobecnovzdelávacím základom. Rozhodujúci význam pre odbornú prípravu žiakov má praktická príprava, kde získavajú potrebné zručnosti pre výkon budúceho povolania. Neoddeliteľnou súčasťou odbornej prípravy je aj teoretické vzdelávanie.

Cieľom všeobecného vzdelávania je rozšíriť základné všeobecné vedomosti žiakov. Vzdelávací program zahŕňa základné teoretické poznatky a ich aplikáciu v praktických činnostiach. Obsahová náplň vzdelávacieho programu je zameraná na prípravu budúcej pracovnej sily, schopnej vykonávať samostatne alebo pod dozorom, jednoduché a pomocné pracovné činnosti.

Táto oblasť vzdelávania je zameraná na uplatnenie tvorivosti, rozvíjanie schopnosti žiakov správne sa vyjadrovať v materinskom jazyku a ovládanie základov učiva z matematiky. Vzdelávací program sprístupňuje žiakom základné princípy etickej výchovy, základné vedomosti o zdravom spôsobe života a vývoji ľudskej spoločnosti.

Tieto všeobecné vzdelávacie ciele sú vo vzdelávacom programe rozpracované ako kompetencie absolventa, obsahy vzdelávacích oblastí a im zodpovedajúce čiastkové kompetencie.

Vzdelávacia oblasť teoretické vzdelávanie vedie žiakov k porozumeniu základných pracovnoprávnych vzťahov na trhu práce, k dodržiavaniu bezpečnosti a ochrany zdravia pri práci a k ekologickému správaniu. Vzdelávacia oblasť vymedzuje obsah teoretickej prípravy pre výkon povolania osvojenými technologickými postupmi v súlade s požiadavkami zákazníka a estetickými zásadami. Poskytuje žiakom nevyhnutné vedomosti a zručnosti z oblasti používaných materiálov, technológií, strojov a zariadení s dôrazom na bezpečnosť a ochranu zdravia pri práci.

Vo vzdelávacej oblasti praktická príprava, ktorá je najdôležitejšou časťou prípravy na povolanie, si žiaci osvojujú zručnosti a pracovné návyky potrebné pre výkon pracovných činností.

**4.2 Základné údaje**

**3 – ročné nižšie stredné odborné vzdelanie**

|  |  |
| --- | --- |
| **Dĺžka štúdia:** | 3 roky, (4 roky - ak je zriadený aj prípravný ročník) |
| **Forma výchovy a vzdelávania:** | Denné štúdium |
| **Poskytnutý stupeň vzdelania:** | Nižšie stredné odborné vzdelanie |
| **Vyučovací jazyk:** | Štátny jazyk |
| **Nevyhnutné vstupné požiadavky na štúdium:** | Do odborného učilišťa sa prijíma žiak s mentálnym postihnutím alebo žiak s mentálnym postihnutím v kombinácií s iným zdravotným postihnutím, ktorý ukončil vzdelávanie v poslednom ročníku základnej školy, špeciálnej základnej školy alebo ukončil povinnú školskú dochádzku. |
| **Spôsob ukončenia štúdia:** | Záverečná skúška alebo odborné zhodnotenie |
| **Doklad o získanom vzdelaní :** | Vysvedčenie a osvedčenie o zaškolení  Vysvedčenie a osvedčenie o zaučení  Vysvedčenie o záverečnej skúške a výučný list |
| **Možnosti ďalšieho štúdia:** | Ďalšie vzdelávanie a poradenstvo pre dospelých. |

**4.3 Zdravotné požiadavky na uchádzača**

Do učebného odboru môžu byť prijatí uchádzači, ktorých zdravotnú spôsobilosť na prihláške potvrdil všeobecný lekár. Uchádzač so zdravotným znevýhodnením pripojí k prihláške vyjadrenie všeobecného lekára o schopnosti študovať zvolený odbor výchovy a vzdelávania.

1. **Profil absolventa**

**5.1 Celková charakteristika absolventa**

Absolventa učebných odborov skupiny odborov 64 Ekonomika a organizácia, obchod a služby charakterizuje kladný vzťah k práci a povolaniu, pracovná disciplína a svedomitosť pri plnení svojich povinností. Absolvent je pomocný odborný pracovník s najnižšou kvalifikáciou v zariadeniach sociálnej starostlivosti. Má nevyhnutné základné vedomosti a zručnosti pre výkon svojho povolania. Pri práci je schopný používať štandardné jednoduché technologické postupy, predpísané materiály, suroviny, stroje a zariadenia. Je dostatočne adaptabilný, schopný pracovať pod dohľadom s určitým stupňom samostatnosti alebo v tíme, vie uplatňovať jednoduché spôsoby práce, konať v súlade s právnymi normami spoločnosti. Nácvikom činností predpísaných vzdelávacím obsahom pri používaní pracovných pomôcok, náradia a prístrojov a pri používaní technologických a bezpečnostných predpisov je absolvent pripravený samostatne a kvalitne vykonávať zverené práce. Pociťuje potrebu žiť a pracovať v kultúrnom prostredí, dbá o svoje zdravie.

Po absolvovaní vzdelávacieho programu absolvent disponuje týmito kompetenciami:

**5.2 Kľúčové kompetencie**

Vzdelávanie vo vzdelávacom programe pre žiakov s mentálnym postihnutím v súlade s cieľmi nižšieho stredného odborného vzdelávania smeruje k tomu, aby žiaci s mentálnym postihnutím získali na tejto úrovni zodpovedajúce schopnosti a zručnosti. Kľúčové kompetencie chápeme ako kombináciu vedomostí, zručností, postojov, hodnotovej orientácie a ďalších charakteristík osobnosti, ktoré každý človek potrebuje na svoje osobné uspokojenie a rozvoj, aktívne občianstvo, spoločenské a sociálne začlenenie, k tomu, aby mohol primerane konať v rôznych pracovných a životných situáciách počas svojho celého života. Kľúčové kompetencie ako špecifické ciele sa v rámci výchovno-vzdelávacieho procesu prostredníctvom výchovných a vzdelávacích stratégií rozvíjajú, osvojujú a hodnotia buď na úrovni školy, odboru alebo vyučovacieho predmetu.

V súlade so Spoločným európskym rámcom kľúčových kompetencií pre celoživotné vzdelávanie2 VP pre žiakov s mentálnym postihnutím vymedzil nasledovné kľúčové kompetencie:

* **Spôsobilosti konať samostatne v spoločenskom a pracovnom živote**

Sú to spôsobilosti, ktoré sú základom pre ďalšie získavanie vedomostí, zručností, postojov a hodnotovej orientácie. Patria sem schopnosti nevyhnutné pre cieľavedomé a zodpovedné riadenie a organizovanie svojho osobného, spoločenského a pracovného života Jednotlivci si potrebujú vytvárať svoju osobnú identitu vo vzťahu k životným podmienkam, povolaniu, práci a životnému prostrediu, spoločenským normám, sociálnym a ekonomickým inštitúciám, robiť správne rozhodnutia, voľby, opatrenia a postupy. Tieto kompetencie sú veľmi úzko späté s osvojovaním si kultúry myslenia a poznávania.

Absolvent má:

- vyjadriť svoje názory, zdôvodniť svoje konania a rozhodnutia,

- vymenovať priame a nepriame dôsledky svojej činnosti,

- vybrať si správne rozhodnutie a cieľ z rôznych možností,

- vyjadriť svoje životné plány, záujmy a predsavzatia,

- popísať svoje ľudské práva, popísať svoje povinnosti, záujmy, obmedzenia a

potreby.

* **Spôsobilosť interaktívne používať vedomosti, informačné a komunikačné technológie, komunikovať v štátnom a materinskom jazyku**

Sú to schopnosti, ktoré žiak získava za účelom aktívneho zapojenia sa do spoločnosti založenej na vedomostiach, sebazdokonaľovanie a zvyšovanie výkonnosti, vzdelávania a učenia sa počas celého života, aktualizovania a udržovania potrebnej základnej úrovne jazykových schopností, informačných a komunikačných zručností. Od žiaka sa vyžaduje efektívne využívať písaný a hovorený štátny jazyk, disponovať čitateľskou a matematickou gramotnosťou, prehodnocovať základné zručnosti a sebatvoriť.

Absolvent má:

- vyjadrovať sa v štátnom jazyku v písomnej a hovorenej forme,

- riešiť ľahšie matematické príklady a rôzne situácie využívajúce matematiku,

- identifikovať, vyhľadávať, triediť a spracovať jednoduché informácie, - pracovať s elektronickou poštou.

* **Schopnosť pracovať v rôznorodých skupinách**

Tieto schopnosti sa využívajú pri riadení medziľudských vzťahov, formovaní nových typov spolupráce. Sú to schopnosti, ktoré sa objavujú v náročnejších podmienkach, aj pri riešení problémov ľudí, ktorí sa nevedia zaradiť do spoločenského života. Žiaci musia byť schopní učiť sa, nažívať a pracovať nielen ako jednotlivci, ale v sociálne vyváženej skupine. Sú to teda schopnosti, ktoré na základe získaných vedomostí, sociálnych zručností, interkulturálnych kompetencií, postojov a hodnotovej orientácie umožňujú stanoviť jednoduché algoritmy na vyriešenie problémových úloh, javov a situácií a získané poznatky využívať v osobnom živote a povolaní.

Absolvent má:

- prejaviť empatiu a sebareflexiu,

- vyjadriť svoje pocity a korigovať negatívne sklony,

- pozitívne motivovať seba a druhých,

- ovplyvňovať ľudí (prehováranie, presvedčovanie),

- stanoviť priority cieľov,

- prezentovať svoje myšlienky, návrhy a postoje,

- diskutovať a pozorne počúvať druhých,

- spolupracovať pri riešení problémov s inými ľuďmi,

- určovať vážne nedostatky a kvality vo vlastnom učení, pracovných výkonoch a

osobnostnom raste,

- predkladať vlastné návrhy na zlepšenie práce, bez zaujatosti posudzovať návrhy

druhých,

- prispievať k vytváraniu ústretových medziľudských vzťahov, predchádzať osobným konfliktom.

**5.3 Všeobecné kompetencie**

Absolvent má:

- riešiť jednoduché situácie, používať vhodné výrazové prostriedky, vhodne reagovať na vopred nenacvičenú jednoduchú situáciu,

- vhodným jednoduchým spôsobom vyjadrovať svoj úmysel, prezentovať sám seba, podávať a získavať ústne alebo písomne jednoduchú požadovanú informáciu všeobecného charakteru, hovoriť krátko a súvislo na danú tému,

- používať jednoduché postupy a jazykové prostriedky v hovorovom štýle, ovládať základy jednoduchého a nenáročného administratívneho a odborného štýlu,

- pracovať s Pravidlami slovenského pravopisu a inými príručkami za pomoci učiteľa,

- zapojiť sa do spoločenskej praxe a mať prospech zo získavania vedomostí a zručností po celý život,

- mať primerané schopnosti potrebné na sebapoznávanie a sebaovládanie, potrebné pre styk s ľuďmi, ovládať a uplatňovať základy spoločenského správania,

- hodnotiť celospoločenské javy ako je chudoba, gamblerstvo, drogy, terorizmus, globalizácia sveta, novodobé choroby

- riadiť sa všeobecne uznávanými mravnými a právnymi zásadami a normami,

- rozvíjať úroveň svojho právneho vedomia, vedieť ako a kam sa obrátiť pri vymáhaní si svojich práv,

- rozvíjať morálne a vôľové vlastnosti, akými sú kritickosť, húževnatosť, samostatnosť a primerané sebavedomie,

- vytvoriť si pozitívny vzťah ku kultúrnym hodnotám, prírode a životnému prostrediu a podieľať sa na ich ochrane,

- rozumieť základným matematickým pojmom, poznať základné vzťahy medzi nimi a obsah najjednoduchších matematických operácií,

- vyhľadávať, triediť a používať jednoduché matematické informácie potrebné pre bežnú profesnú situáciu,

- ovládať a používať základné jednoduché postupy pri riešení úloh budúcej praxe,

- mať základné poznatky o číslach,

- poznať zásady správnej životosprávy, v zmysle aktívneho zdravia a zdravého životného štýlu,

- uvedomovať si význam telesného a pohybového zdokonaľovania, vnímať krásu pohybu, prostredia, ľudských vzťahov,

- prejavovať zmysel pre fair-play, kolektívnu spoluprácu a vzájomnú pomoc, najmä postihnutým jednotlivcom, či menej pohybovo nadaným, zabrániť úrazu a poskytnúť prvú pomoc pri úraze.

**5.4 Odborné kompetencie**

**a) Požadované vedomosti**

Absolvent má:

- vysvetliť úlohu čítania a literatúry v spoločnosti, kultúre a vzdelávaní,

- vysvetliť zásady bezpečnosti práce a ochrany zdravia pri práci,

- preukázať vedomosti o príprave pracoviska a vytvorení podmienok pre prácu,

- preukázať vedomosti o potrebe dodržania a záväznosti technologického postupu,

- definovať základné pravidlá správania k životnému prostrediu a zásady jeho ochrany pred možnými negatívnymi vplyvmi,

- popísať druhy a použitie nástrojov a pomôcok používaných vo svojom odbore,

- rozlíšiť základné spôsoby ochrany materiálov vo svojom odbore,

- popísať zásady čistoty a hygieny na pracovisku,

- vyjadriť vlastnými slovami spôsoby aktívnej sociálnej komunikácie.

**b) Požadované zručnosti**

Absolvent vie:

- aplikovať citlivú a taktnú komunikáciu s ľuďmi,

-navrhnúť jednoduché spôsoby spracovania materiálov vo svojom odbore,

-manipulovať so štandardným ručným náradím používaných vo svojom odbore,

-pracovať s mechanickým náradím používaných vo svojom odbore,

-aplikovať získané teoretické poznatky a využívať ich pri riešení pracovných problémov,

-aplikovať zásady bezpečnosti práce a ochrany zdravia pri práci,

uplatňovať etické princípy profesie v správaní a konaní,

-aplikovať citlivú a taktnú komunikáciu s ľuďmi.

**c) Požadované osobnostné predpoklady, vlastnosti a schopnosti**

Absolvent sa vyznačuje:

-schopnosťou pracovať samostatne aj v skupine pracovníkov,

-zodpovednosťou, dôslednosťou a presnosťou,

-koordináciou pohybov, intenzitou vykonávania pracovných úkonov,

-vytrvalosťou, odolnosťou voči pracovnej záťaži,

-iniciatívnosťou a adaptabilnosťou.

1. **Rámcový učebný plán**

**6.1 Rámcový učebný plán pre 3 – ročný učebný odbor odborného učilišťa**

**Tabuľka prevodu rámcového učebného plánu ŠVP na učebný plán ŠkVP**

|  |  |  |  |  |  |
| --- | --- | --- | --- | --- | --- |
| **Škola (názov, adresa)** | Spojená škola internátna, Duchnovičova 479, 068 01 Medzilaborce | | | | |
| **Názov ŠkVP** | Opatrovateľská starostlivosť | | | | |
| **Kód a názov ŠVP** | 64 Ekonomika a organizácia, obchod a služby | | | | |
| **Kód a názov učebného odboru** | 6485 G opatrovateľská starostlivosť v zariadeniach sociálnej starostlivosti | | | | |
| **Stupeň vzdelania** | Nižšie stredné odborné vzdelanie | | | | |
| **Dĺžka štúdia** | 3 roky | | | | |
| **Forma štúdia** | denná | | | | |
| **iné** | vyučovací jazyk - slovenský | | | | |
| **Štátny vzdelávací program** | | | **Školský vzdelávací program** | | |
| **Vzdelávacie oblasti**  **Obsahové štandardy** | | **Minimálny počet týždenných vyučovacích hodín celkom** | **Vyučovací predmet** | **Počet týž. vyučovacích hodín celkom** | **Disponibilné hodiny** |
| **VŠEOBECNÉ VZDELÁVANIE** | | **13** | **Všeobecné vzdelávanie** | **18** | **5** |
| **Jazyk a komunikácia** | | **3** |  | **3** |  |
| Verbálne vyjadrovanie | | 3 | Slovenský jazyk a literatúra | 5 | 2 |
| Písomné vyjadrovanie | |
| Jazykové a štylistické prostriedky | |
| Práca s textom – získavanie informácií a čítanie s porozumením | |
| **Človek a hodnoty** | | **1** | Etická výchova | **1** |  |
| **Človek a spoločnosť** | | 3 | Občianska výchova | **3** |  |
| **Matematika a práca s informáciami** | | **3** |  | **3** |  |
| Aritmetika | | 3 | Matematika | 3 |  |
| Geometria | |
| Práca s údajmi a informáciami | |
| **Zdravie a pohyb** | | **3** |  | **6** |  |
| Zdravie a jeho poruchy | | 3 | Telesná a športová výchova | 6 | 3 |
| Zdravý životný štýl | |
| Telesná zdatnosť a pohybová výkonnosť | |
| Športové činnosti pohybového režimu | |
| **ODBORNÉ VZDELÁVANIE** | | **66** | **Odborné vzdelávanie** | **77** | **8** |
| **Teoretické vzdelávanie** | | **6** | **Teoretické vzdelávanie** | **17** |  |
| Svet práce | | 6 | Biológia | 2 | 8 |
| Technológia | **3** |
| Materiály | **1** |
| Potraviny a výživa | **2** |
| Technologická príprava | | Základy opatrovania | **4** |
| Prvá pomoc | **2** |
| Hygiena | **2** |
| Ekonomika a organizácia | 1 |
| **Praktická príprava** | | **60** | **Praktická príprava** | **60** |  |
| Bezpečnosť a ochrana zdravia pri práci | | 60 | Odborný výcvik | 60 |  |
| Pracovné činnosti | |
| **Disponibilné hodiny** | | **11** | **Spolu** |  | **13** |
| **CELKOM** | | **90** |  | **95** |  |
| Nepovinné predmety | | | Informatika | 0 | 0 |
| Výchova k rodičovstvu | 1 | 1 |
| Celkom ( s nepovinnými predmetmi) | **96** | **14** |

**Učebný plán ŠkVP**

|  |  |  |  |  |  |
| --- | --- | --- | --- | --- | --- |
| **Škola** (názov, adresa)  29 | | | Spojená škola internátna,  Duchnovičova 479, 068 01 Medzilaborce | | |
| **Názov ŠkVP** | | | Opatrovateľská starostlivosť | | |
| **Kód a názov ŠVP** | | | 64 Ekonomika a organizácia, obchod a služby | | |
| **Kód a názov učebného odboru** | | | 6485 G opatrovateľská starostlivosť v zariadeniach sociálnej starostlivosti | | |
| **Stupeň vzdelania** | | | Nižšie stredné odborné vzdelanie | | |
| **Dĺžka štúdia** | | | 3 roky | | |
| **Forma štúdia** | | | denná | | |
| **Druh školy** | | | štátna | | |
| **Vyučovací jazyk** | | | slovenský jazyk | | |
| **Kategórie a názvy vyučovacích predmetov** | **Počet týždenných vyučovacích hodín v ročníku** | | | | |
| **1.** | **2.** | | **3.** | **Spolu** |
| **Všeobecnovzdelávacie predmety** | **7** | **6** | | **5** | **18** |
| Slovenský jazyk a literatúra | 2 | 2 | | 1 | 5 |
| Matematika | 1 | 1 | | 1 | 3 |
| Občianska náuka | 1 | 1 | | 1 | 3 |
| Telesná a športová výchova | 2 | 2 | | 2 | 6 |
| Etická výchova | 1 | - | | - | 1 |
| **Odborné predmety** | **23** | **27** | | **27** | **77** |
| Biológia | 1 | 1 | | - | 2 |
| Technológia | 1 | 1 | | 1 | 3 |
| Materiály | 1 | - | | - | 1 |
| Potraviny a výživa | - | 1 | | 1 | 2 |
| Základy opatrovania | - | 2 | | 2 | 4 |
| Prvá pomoc | - | 1 | | 1 | 2 |
| Hygiena | 2 | - | | - | 2 |
| Ekonomika a organizácia | - | - | | 1 | 1 |
| Praktická príprava | 18 | 21 | | 21 | 60 |
| **Nepovinné predmety** | **-** | **-** | | **1** | **1** |
| Informatika | - | - | | - | - |
| Výchova k rodičovstvu | - | - | | 1 | 1 |
| Spolu povinné (nepovinné) predmety | **30 (30)** | **33 (33)** | | **32 (33)** | **95 (96)** |
| Účelové kurzy/učivo |  |  | |  |  |
| Účelové cvičenia | 1 | 1 | | 1 | 3 |
| Kurz pohybových aktivít v prírode | 1 | 1 | | - | 2 |
| Kurz na ochranu života a zdravia | - | - | | 1 | 1 |

**Prehľad využitia týždňov**

|  |  |  |  |
| --- | --- | --- | --- |
| **Činnosť** | **1. ročník** | **2. ročník** | **3. ročník** |
| Vyučovanie podľa rozpisu | **33** | **33** | **30** |
| Záverečná skúška | **-** | **-** | **1** |
| Časová rezerva(účelové kurzy, opakovanie učiva, exkurzie, výchovno-vzdelávacie akcie a iné | **7** | **7** | **6** |
| **Spolu týždňov** | **40** | **40** | **37** |

**6.2 Poznámky k rámcovému učebnému plánu pre 3 – ročný učebný odbor odborného učilišťa**

Počet týždenných vyučovacích hodín v školských vzdelávacích programoch je minimálne 30 hodín a maximálne 34 hodín, za celé štúdium minimálne 90 hodín, maximálne 102 hodín. Školský rok trvá 40 týždňov, výučba v učebných odboroch sa realizuje v 1. a 2. ročníku v rozsahu 33 týždňov, v 3. ročníku v rozsahu 30 týždňov (do celkového počtu hodín za štúdium sa počíta priemer 32 týždňov. Presný počet hodín za štúdium je uvedený v učebných plánoch každého predmetu. Časová rezerva sa využije na opakovanie a doplnenie učiva, na športovo-vzdelávacie kurzy atď. a v poslednom ročníku aj na absolvovanie záverečnej skúšky.

Hodnotenie a klasifikácia vyučovacích predmetov sa riadi všeobecne záväznými právnymi predpismi.

Súčasťou vzdelávacej oblasti „Človek a hodnoty“ sú vyučovacie predmety etická výchova. Vyučovací predmet etická výchova sa vyučuje podľa záujmu žiakov v skupinách s počtom žiakov v súlade so všeobecne záväznými právnymi predpismi.

Súčasťou vzdelávacej oblasti „Človek a spoločnosť“ je vyučovací predmet občianska náuka.

Súčasťou vzdelávacej oblasti „Matematika a práca s informáciami“ je vyučovací predmet matematika, ktorý sa vyučuje podľa jeho účelu v danom odbore štúdia. Vyučovací predmet informatika môže škola vyučovať v rámci voliteľných predmetov.

Súčasťou vzdelávacej oblasti „Zdravie a pohyb“ je vyučovací predmet telesná a športová výchova. Vyučovací predmet telesná a športová výchova sa vo všetkých ročníkoch vyučuje spravidla oddelene pre chlapcov a dievčatá, pričom možno utvárať skupiny zo žiakov najbližších ročníkov. Najvyšší počet žiakov v skupine je zhodný s počtom žiakov v triede. Ďalšia skupina vznikne až po naplnení predchádzajúcej skupiny na maximálny počet. Tento predmet možno vyučovať aj v popoludňajších hodinách a spájať ho do viachodinových celkov.

Riaditeľ školy po prerokovaní s pedagogickou radou na návrh predmetových komisií rozhodne, ktoré predmety v rámci teoretického vzdelávania a praktickej prípravy možno spájať do viachodinových celkov.

Praktická príprava sa realizuje podľa všeobecne záväzných právnych predpisov. Na praktických cvičeniach a odbornom výcviku najmä s ohľadom na bezpečnosť a ochranu zdravia pri práci a na hygienické požiadavky, sa trieda s viac ako 7 žiakmi delí najviac na dve skupiny s minimálnym počtom 4 žiaci. Ak je v triede so žiakmi s viacnásobným postihnutím viac ako 5 žiakov, trieda sa delí najviac na dve skupiny s minimálnym počtom 3 žiaci. Počet žiakov na jedného majstra odbornej výchovy sa riadi všeobecne záväznými právnymi predpismi.

Disponibilné hodiny sú prostriedkom na modifikáciu učebného plánu v školskom vzdelávacom programe a súčasne na vnútornú a vonkajšiu diferenciáciu štúdia v odbornom učilišti. O ich využití rozhoduje vedenie školy na základe vlastnej koncepcie výchovy a vzdelávania podľa návrhu predmetových komisií a po prerokovaní v pedagogickej rade. Možno ich využiť na posilnenie hodinovej dotácie základného učiva (povinných predmetov) alebo na zaradenie ďalšieho rozširujúceho učiva (voliteľných predmetov) v učebnom pláne. Disponibilné hodiny sa môžu využiť na všeobecné vzdelávanie alebo na odborné vzdelávanie.

Súčasťou výchovy a vzdelávania žiakov je kurz na ochranu života a zdravia a kurz pohybových aktivít v prírode, ktoré sú uvedené v učebnom pláne školského vzdelávacieho programu. Kurz na ochranu života a zdravia má samostatné tematické celky s týmto obsahom: riešenie mimoriadnych udalostí – civilná ochrana, zdravotná príprava, pobyt a pohyb v prírode, záujmové technické činnosti a športy. Organizuje sa v treťom ročníku štúdia a trvá tri dni po šesť hodín, resp. 5 dní pri realizácii internátnou formou.

Účelové cvičenia sú súčasťou prierezovej témy Ochrana života a zdravia. Uskutočňuje sa jedno v každom ročníku štúdia, 6 hodín v teréne.

Kurz pohybových aktivít v prírode sa koná v rozsahu piatich vyučovacích dní, najmenej však v rozsahu 15 vyučovacích hodín. Organizuje sa jeden, v 1. alebo 2. ročníku štúdia.

Záverečná skúška sa koná v súlade so všeobecne záväznými právnymi predpismi.

Odborné vzdelávanie a príprava žiakov odborných učilíšť sa môže poskytovať aj v systéme duálneho vzdelávania.

1. **Vzdelávacie oblasti**
   1. **Všeobecné vzdelávanie**

Cieľom všeobecného vzdelávania je vytvoriť predpoklady na rozvoj osobnosti v nadväznosti na vedomosti, teoretické a praktické zručnosti získané na predchádzajúcom stupni vzdelania. Vzdelávací program pre žiakov s mentálnym postihnutím zdôrazňuje také vzdelávanie, ktoré je založené na orientácii životnej adaptability žiakov, na vytváraní ich správnych postojov k životnému prostrediu, k ľuďom a k sebe samým, na kvalite človeka vzhľadom na jeho uplatnenie v demokratickej spoločnosti založenej na humanizme. Pri stanovení cieľov sa akceptuje osobnosť žiaka, jeho orientácia na prípravu na jednoduchú prácu a na život v spoločnosti. Všeobecné vzdelávanie je zamerané na osobný rozvoj žiakov, na ich začleňovanie do života spoločnosti, na formovanie občana a na prípravu na pracovný život. Je integrálnou súčasťou odborného vzdelávania a prípravy, využíva sa nielen ako samostatná oblasť vzdelávania, ale začleňuje sa do obsahu odborného vzdelávania v rámci medzipredmetových vzťahov a aplikačných súvislostí. Cieľom všeobecného vzdelávania je:

* Rozvoj ľudskej individuality predpokladá starostlivosť o uchovanie fyzického a psychického zdravia človeka, kultiváciu a podporu sebarealizácie každého jedinca a maximálne uplatnenie jeho schopností.
* Sprostredkovanie historicky vzniknutej kultúry spoločnosti prostredníctvom špecifickej techniky, umenia, pracovných zručností, duchovných a morálnych hodnôt. Základným cieľom je uchovanie a rozvíjanie národnej, jazykovej a kultúrnej identity, vzťah k ochrane a k zveľaďovaniu kultúrneho dedičstva.
* Výchova k ochrane životného prostredia je predpokladom zabezpečenia zachovania života na zemi a udržateľného rozvoja spoločnosti. Žiaci získavajú sprostredkované poznatky ale zároveň si vytvárajú vzťah k prírode, získavajú schopnosti a motiváciu k aktívnemu utváraniu zdravého životného prostredia, uvedomujú si vzťah medzi jednotlivými zložkami krajiny a človekom. Cieľom vzdelávania je, aby žiaci dokázali získané poznatky aplikovať v praxi.
* Posilňovanie súdržnosti spoločnosti vytvára uvedomelý vzťah človeka k iným ľudským spoločenstvám na Zemi, vyrovnáva nerovnosti sociálneho a kultúrneho prostredia, zabezpečuje rovnaký prístup k vzdelaniu. Tieto úlohy sa koncentrujú do výchovy k ľudským právam a multikultúrnej výchove.
* Podpora demokracie a občianskej spoločnosti predpokladá občanov uvedomujúcich si vlastnú dôstojnosť a rešpektujúcich práva a slobody ostatných. Školské spoločenstvo je prvým spoločenským prostredím, do ktorého dieťa vstupuje s pomerne uzavretého prostredia rodiny a kde prežíva prvé stretnutia s fungovaním demokracie v školskej komunite.
* Výchova k partnerstvu, spolupráci a solidarite v európskej spoločnosti znamená výchovu k životu bez konfliktov a negatívnych postojov, rešpektovanie odlišnosti medzi ľuďmi a kultúrami dnešného prepojeného sveta.
* Zvyšovanie konkurencieschopnosti, ekonomiky a prosperity spoločnosti ovplyvňuje nielen kvalifikáciu, pružnosť a prispôsobivosť pracovných síl ale aj schopnosť inovácie a zmeny, rozvíjanie a využívanie nových technológií a úrovní riadenia.
* Zvyšovanie zamestnateľnosti si vyžaduje orientovať všeobecné vzdelávanie na zvyšovanie flexibility, adaptability, samostatnosti, zodpovednosti, tvorivosti a iniciatívy človeka. Je to predovšetkým vzdelávanie na uplatnenie sa v informačnej spoločnosti, na schopnosť práce s modernými informačnými a komunikačnými technológiami, schopnosť vyhľadávať informácie.

**Prehľad vzdelávacích oblastí:**

1) Jazyk a komunikácia

2) Človek a hodnoty

3) Človek a spoločnosť

3) Matematika a práca s informáciami

4) Zdravie a pohyb

**7.1.1 Jazyk a komunikácia**

**Charakteristika vzdelávacej oblasti**

Základnou charakteristikou vzdelávacej oblasti je sprostredkovať žiakom jazykové a všeobecné kompetencie tak, aby rozvíjali komunikatívnu kompetenciu, ako prostriedok na dorozumievanie a myslenie, na podávanie a výmenu informácií. Štátny vzdelávací program sa usiluje prostredníctvom tejto vzdelávacej oblasti rozvinúť a podporiť sociálne kompetencie žiakov, ich všeobecný kultúrny rozhľad, formovať ich estetické cítenie a celkovú kultiváciu vyjadrovania a správania.

Jazykové vzdelávanie vychováva žiakov k jednoduchému kultivovanému jazykovému prejavu sa podieľa sa na rozvoji ich duševného rozvoja. Vyučovacím predmetom je vyučovací jazyk slovenský

Cieľové kompetencie jazykového vzdelávania majú charakter všeobecne formulovaných požiadaviek na vedomosti a zručnosti, ktoré si má žiak osvojiť v priebehu štúdia. Významne sa podieľa na príprave žiakov, na aktívny život v multikultúrnej spoločnosti, vedie žiakov k osvojeniu si praktických rečových zručností jazyka ako nástroja dorozumievania v rôznych situáciách každodenného osobného a pracovného života. Pripravuje ich k účasti v priamej a nepriamej komunikácií vrátane prístupu k informačným zdrojom a rozširuje ich poznatky o svete. Prispieva k formovaniu osobnosti žiakov, rozvíja ich schopnosti učiť sa po celý život, učí ich byť vnímavými ku kultúre, disponovať schopnosťami. Je nevyhnutné využívať aktivizujúce didaktické metódy, organizovať činnosti podporujúce zvýšenú myšlienkovú aktivitu žiakov, vytvárať pre žiakov stratégie učenia, ktoré zodpovedajú ich učebným predpokladom, podporovať ich sebadôveru, samostatnosť a iniciatívnosť, ale aj sebakontrolu a sebahodnotenie. Na podporu výučby je vhodné používať podľa potreby aj multimediálne výučbové programy a internet.

Literárnu výchovu jednoznačne chápeme ako výchovu človeka a jeho kultúrneho prejavu. Ťažiskom je práca s vecnou a umeleckou literatúrou rôzneho druhu, žánru a tematiky. Žiaci sú vedení k vlastnej čitateľskej aktivite.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Slovenský jazyk a literatúra**

**Prehľad špecifických cieľov**

Absolvent má:

- riešiť jednoduché situácie, používať vhodné výrazové prostriedky (zvukové, verbálne, neverbálne), reagovať na vopred nenacvičenú jednoduchú situáciu,

- zvoliť si jednoduchý spôsob (priamy alebo sprostredkovaný – napr. telefónom), prostriedky a informáciu ústneho prejavu so zreteľom na osobu, s ktorou hovorí,

- vhodným jednoduchým spôsobom vyjadrovať svoj úmysel, prezentovať sám seba, podávať a získavať ústne alebo písomne jednoduchú požadovanú informáciu všeobecného charakteru, hovoriť krátko a súvislo na danú tému,

- používať jednoduché postupy a jazykové prostriedky v hovorom štýle, ovládať základy jednoduchého a nenáročného administratívneho a odborného štýlu,

- tvoriť jednoduché písomné prejavy, štylizovať jednoduché listy (formálne, neformálne), krátke informačné útvary (inzerát, oznam), vyplňovať bežné formuláre (životopis, žiadosť),

- navrhovať pomocou učiteľa bežné, jednoduché návrhy k činnostiam,

- pracovať s Pravidlami slovenského pravopisu a inými príručkami za pomoci učiteľa,

- chápať význam jazykovej kultúry, rozdiely medzi spisovným jazykom a ostatnými útvarmi národného jazyka,

- vyhľadávať s pomocou učiteľa alebo rodiča jednoduché informácie prostredníctvom počítača, kníh, novín, časopisov,

- interpretovať jednoduchým spôsobom prečítaný alebo vypočutý text.

**Obsah vzdelávacej oblasti jazyk a komunikácia**

**Verbálne vyjadrovanie**

Učivo je zamerané na osvojovanie schopností ústneho vyjadrovania priameho a sprostredkovaného prostredníctvom technických prostriedkov (telefón, mikrofón, záznamník, ...), monologického a dialogického, formálneho a neformálneho (oficiálneho, verejného), pripraveného a nepripraveného. Žiaci pod vedením učiteľa sa vedú k schopnosti riešiť v súlade s jazykovými, komunikačnými a spoločenskými normami štandardné životné a pracovné situácie, vyjadrovať a zdôvodňovať svoje názory, hovoriť na danú tému, voľne rozprávať, reprodukovať alebo interpretovať prečítaný alebo vypočutý text, podávať jednoduchý opis, zúčastniť sa diskusie, vyjadrovať sa krátko a výstižne. Za pomoci učiteľa sa vedú k zreteľnému, primerane hlasitému a kultivovanému prejavu, k spisovnému vyjadrovaniu sa v situáciách, ktoré si to vyžadujú.

**Písomné vyjadrovanie**

Učivo rozvíja schopnosti písomne sa vyjadrovať na základe osvojených jazykových prostriedkov, jednoduchých kompozičných a slohových postupov a útvarov. Žiaci s pomocou učiteľa tvoria jednoduché hovorové, administratívne a odborné prejavy, osvojujú si ich základné znaky, postupy a prostriedky. Učia sa štylizovať osobné listy (neformálne, oficiálne), krátke informačné útvary (inzerát, pozvánka, správa), popisovať osoby, veci, spracovať jednoduchý návod na činnosť, zostavovať nenáročnú osnovu, vypĺňať formuláre, napísať životopis, žiadosť. Osvojujú si jednoduchú grafickú a formálnu úpravu jednotlivých písomných prejavov.

**Jazykové a štylistické prostriedky**

Učivo oboznamuje žiakov s charakteristickými znakmi základných funkčných štýlov a slohových útvarov, kultivuje ich vyjadrovacie schopnosti a osobný štýl. S pomocou učiteľa oboznamujú s textom, chápu rozdiel medzi písaným a hovoreným prejavom, dokážu vyhľadávať a používať vhodné jazykové a výrazové prostriedky. Učivo zvyšuje jazykovú kultúru žiakov prostredníctvom zvukovej stránky jazyka, štýlového rozvrstvenia a obohacovania slovnej zásoby, hlavných princípov a pravidiel slovenského jazyka.

**Práca s textom získavanie informácií a čítanie s porozumením**

Práca s textom patrí k základným učebným potrebám žiaka. Žiaci sa učia rôznym technikám a druhom čítania, orientácii v texte. Učia sa rozlišovať základné druhy a žánre textov, získavať a spracovávať z textu informácie, napríklad vo forme záznamov a osnovy. Dokážu text s pomocou učiteľa reprodukovať a primerane interpretovať, pracovať s rôznymi príručkami. Žiaci si dopĺňajú informácie prostredníctvom filmu, televízie, videoprogramov, vnímajú účelnosť modernej reklamy, oboznamujú sa s používaním časopisov. Žiaci sa oboznámia s podstatou literatúry. Čítaním rôznorodých literárnych textov pozorujú rozdiely medzi hlavnými literárnymi formami, druhmi a žánrami. Získajú základné informácie o literárnom procese.

**7.1.2 Človek a hodnoty**

**Charakteristika vzdelávacej oblasti**

Vzdelávacia oblasť *Človek a hodnoty* sa zameriava na budovanie a kultiváciu duševného, duchovného a sociálneho rozmeru mladých ľudí. Napomáha im k postupnému vytváraniu ich hodnotovej orientácie tak, aby raz ako dospelí jedinci boli prínosom pre ľudské spoločenstvo, rozvíja osobnosť človeka s vlastnou identitou a hodnotovou orientáciou, v ktorej sa prelínajú úcta k človeku, k prírode, spolupráca, prosociálnosť a národné hodnoty.

Cieľom etickej výchovy je vysvetliť základné etické postoje a spôsobilosti, ako sú sebaovládanie, pozitívne hodnotenie seba samého a druhých, komunikačné zručnosti, tvorivé riešenie medziľudských vzťahov, súvislosti medzi hodnotami a normami. Zameriava sa aj na princípy náboženskej a ateistickej etiky, princípy pochopenia a tolerovania správania spoluobčanov a spolužiakov, hodnoty a etické normy súvisiace so životom a zdravím, rodinným životom, rodičovstvom a sexualitou, ekonomickým životom a prácou v povolaní. Jedná sa o zážitkové učenie s veľkým dôrazom na hodnotovú reflexiu a transfer postojov a správania do každodenného života.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Prehľad špecifických cieľov**

Absolvent má:

- oboznámiť sa s nevyhnutnosťou zapojiť sa do spoločenskej praxe a mať prospech zo získavania vedomostí a zručností po celý život,

- spoznať základné schopnosti potrebné na sebapoznávanie a sebaovládanie,

- doplniť si základné schopnosti potrebné pre styk s ľuďmi, ovládať a uplatňovať základy spoločenského správania,

- hodnotiť celospoločenské javy ako je chudoba, alkoholizmus, drogové závislosti, gamblerstvo, terorizmus, globalizácia sveta, novodobé choroby,

- osvojiť si potrebu zodpovedného, mravného rozhodovania a riadiť sa všeobecne uznávanými mravnými a právnymi zásadami a normami,

- pochopiť dôležitosť vyjadrovania citov pre život, ich vplyv na zdravie a život,

- tlmočiť svoje postoje k spolužiakom, učiteľom, rodičom,

- určiť pravidlá pri osobných rozhodnutiach,

- vyjadriť vonkajší prejav úcty k človeku,

- uplatniť osobný náboženský život a zodpovedné konanie v cirkvi a v spoločnosti.

**Obsah vzdelávacej oblasti človek a hodnoty**

**Etická výchova a mravné rozhodovanie človeka**

Vzdelávanie v rámci etickej výchovy vedie žiakov k poznaniu silných a slabých stránok svojej osobnosti, vychováva k sebaovládaniu, pozitívnemu hodnoteniu druhých, umeniu hľadať kompromis, chápať a akceptovať ľudí. Žiaci si osvoja pojmy ako je ľudská dôstojnosť, rešpekt a úcta k iným rasám, etnikám a postihnutým. Získajú informácie o náboženskej etike, etike sexuálneho života, o rodinnom spoločenstve, súvislostiach medzi hodnotami a mravnými normami, medzi právnymi a mravnými normami, etike práce. Naučia sa o slobodnom prístupe k informáciám o funkcii médií, kritickom prístupe k médiám ako zdroju zábavy a ponaučenia.

**7.1.3 Človek a spoločnosť**

**Charakteristika vzdelávacej oblasti**

Vzdelávacia oblasť *Človek a spoločnosť* sa zameriava na výchovu k vlastenectvu a posilňuje rešpekt k základným princípom demokracie a tolerancie. Pripravuje mladých ľudí pre život v harmonických a stabilných vzťahoch v rodine, na pracovisku, medzi spoločenskými skupinami, v národe, medzi národmi.

Občianska náuka je neoddeliteľnou súčasťou všestrannej prípravy žiakov pre spoločenský život. Otvára cestu k realistickému sebapoznávaniu a poznávaniu osobnosti druhých ľudí a k pochopeniu vlastného konania i konania druhých ľudí v kontexte rôznych životných situácií. Svojím obsahom pomáha žiakom orientovať sa v sociálnej realite a ich začleňovaniu do rôznych spoločenských vzťahov a väzieb. Vyučovacie ciele sú zamerané na vytváranie takého hodnotového a orientačného systému poznatkov žiakov, ktorý im uľahčí orientáciu v budúcom každodennom smerovaní občianskeho života.

Vzdelávacia oblasť sa podieľa na kultivácii človeka, na schopnosti plne prežiť život. Má poznávaciu, integračnú a kreatívnu funkciu. Pripravuje človeka na život aj pracovný proces, na vytváranie materiálnych a kultúrnych hodnôt, pomáha pri hodnotovej orientácii, formovaní vkusu a pri vytváraní postojov človeka.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Prehľad špecifických cieľov**

Absolvent má:

- popísať postavenie Slovenskej republiky v európskych a svetových štruktúrach so súčasným dianím vo svete, s globálnymi problémami ľudstva,

- spoznať význam pojmu „zodpovednosť za svoje skutky“,

- vymenovať príklady empatického správania,

- vymenovať masovokomunikačné prostriedky a ich pozitívne a negatívne vplyvy,

- ovládať základné inštitúcie v meste (obci) a vysvetliť ich funkcie a poslanie,

- rozvíjať morálne a vôľové vlastnosti, akými sú kritickosť, húževnatosť, samostatnosť a primerané sebavedomie,

- vytvoriť si pozitívny vzťah ku kultúrnym hodnotám, prírode a životnému prostrediu a podieľať sa na ich ochrane.

**Obsah vzdelávacej oblasti človek a spoločnosť**

**Človek v spoločnosti**

V rámci vzdelávania občianskej náuky si žiaci osvoja informácie o ľudskej spoločnosti a spoločenskej skupine. Oboznámia sa so základnými sociálnymi návykmi a schopnosťami nevyhnutnými pre styk a komunikáciu s ľuďmi, prakticky si osvoja spoločensky uznávané normy pri styku s ľuďmi. Primerane si osvoja estetické cítenie v každodennom živote. Naučia sa o zodpovednosti, slušnosti a etikete, optimizme a dobrom vzťahu k ľuďom ako základu demokratického spolunažívania v rodine a širšej komunite. Naučia sa pozitívne pristupovať k pojmom ako je sociálna nerovnosť a chudoba v súčasnej spoločnosti. Osvoja si informácie o viere, cirkvi, náboženskom hnutí a sektách.

**Človek ako občan**

Získajú informácie o štáte a jeho funkcii, ústave a politickom systéme v Slovenskej republike, štátnej správe a samospráve. Budú mať vedomosti o politických stranách, práve voliť, základných hodnotách a princípoch demokracie. Získajú základné informácie o úradoch a inštitúciách, osvoja si praktické zručnosti pri komunikácii v úradoch.

**Človek a právo**

Žiaci získajú informácie o práve a spravodlivosti, o pojmoch právny štát, právna ochrana občanov a právne vzťahy, rozšíria si poznatky o ľudských právach, ich obhajovaní a možného zneužívania. Informujú sa o sústave súdov, právnických povolaniach, práve a právnej zodpovednosti, aj o trestnoprávnej zodpovednosti, orgánoch činných v trestnom konaní a kriminalite páchanej na mladistvých a kriminalite páchanej mladistvými.

**Človek a ekonomika**

Žiaci si rozšíria a doplnia informácie o trhu a jeho fungovaní, hľadaní zamestnania, nezamestnanosti, podpore v nezamestnanosti. Osvoja si princípy hospodárenia jednotlivca a rodiny. Naučia sa riešiť a posudzovať krízové finančné situácie a sociálne zabezpečenie občanov.

**7.1.4 Matematika a práca s informáciami**

**Charakteristika vzdelávacej oblasti**

Matematické vzdelávanie v odbornom školstve má svoje významné miesto, nakoľko v jednotlivých odboroch plní popri funkcii všeobecného vzdelávania aj prípravnú funkciu pre odbornú zložku vzdelávania.

Všeobecným cieľom matematického vzdelávania je výchova človeka, ktorý bude vedieť používať matematiku v rôznych životných situáciách (v odbornej zložke vzdelávania, v osobnom živote, budúcom zamestnaní, voľnom čase, a pod.).

Učivo prezentuje matematické vzdelávanie pre nižšie stredné odborné vzdelanie. Matematické vzdelávanie je významnou súčasťou všeobecnej vzdelanosti. Vedie žiakov k pochopeniu kvantitatívnych vzťahov v prírode i spoločnosti a vybavuje ich poznatkami užitočnými v každodennom živote ako aj poznatkami užitočnými pre chápanie technických alebo ekonomických súvislostí a pre odborné vzdelávanie. Poskytuje žiakom ucelený systém poznatkov, ktoré im umožňujú vzdelávanie v danom odbore i uplatnenie v praxi a slúži ako základ pre ich ďalšie vzdelávanie. Matematika učí žiakov schopnosti aplikovať získané vedomosti a zručnosti pri riešení úloh z praxe, potrebe overovať správnosť získaného výsledku, používať pri spracovaní úloh dostupné komunikačné technológie. Cieľom vzdelávania v informačných technológiách je naučiť žiakov pracovať s informáciami. Žiaci pochopia základom informačných technológií a naučia sa na užívateľskej úrovni používať operačný systém.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Prehľad špecifických cieľov**

Absolvent vie na primeranej úrovni:

- vykonávať jednoduché matematické výpočty pomocou kalkulačiek a odhadnúť ich výsledok,

- identifikovať základné matematické pojmy a symboly,

- vymenovať a prepočítavať jednotky dĺžky, obsahu, objemu, času a hmotnosti,

- vypočítať obvody a obsahy základných rovinných útvarov,

- vypočítať objemy a povrchy základných geometrických telies,

- používať základné jednoduché postupy pri riešení praktických úloh,

- zostrojiť jednoduché geometrické nákresy,

- získať základné kompetencie v oblasti využívania informačno-komunikačných technológií (IKT),

- vyhľadávať, triediť a používať jednoduché matematické informácie potrebné pre bežnú profesijnú situáciu,

**Obsah vzdelávacej oblasti matematika a práca s informáciami**

**Aritmetika**

V priebehu štúdia sa rozvíjajú a upevňujú schopností pri bežných operáciách s celými a desatinnými číslami, jednoduchými vzorcami, s používaním premennej, s údajmi vyjadrenými v percentách, s finančnou matematikou v domácnosti. Poznatky zo špeciálnej základnej školy sa upevňujú a dopĺňajú v súlade s požiadavkami učebného odboru.

**Geometria**

V základnom učive je zastúpená rovinná aj priestorová geometria. Hlavný dôraz sa kladie na budovanie predstavivosti, na rozvíjanie návyku používať náčrt pri riešení problémov. Okruh učí žiakov aplikovať teoretické poznatky v praktických úlohách vzhľadom na požiadavky učebného odboru.

**Práca s údajmi a informáciami**

Žiaci s pomocou učiteľa, ale aj s pomocou IKT, vyhľadávajú, vyhodnocujú a spracúvajú informácie a údaje.

**7.1.5 Zdravie a pohyb**

**Charakteristika vzdelávacej oblasti**

Vzdelávacia oblasť Zdravie a pohyb vytvára priestor na uvedomenie si potreby celoživotnej starostlivosti žiakov o svoje zdravie, na osvojenie si teoretických vedomostí a praktických skúseností o výchove k zdraviu prostredníctvom pohybových aktivít, telesnej výchovy a športovej činnosti. Poskytuje základné informácie o biologických, fyzických, pohybových psychologických a sociálnych základoch zdravého životného štýlu. Žiak získa kompetencie, ktoré súvisia s poznaním a starostlivosťou o vlastné telo, pohybový rozvoj, zdatnosť a zdravie, ktoré určujú kvalitu budúceho života v dospelosti. Osvojí si postupy ochrany a upevnenia zdravia, princípy predchádzania civilizačných ochorení, metódy rozvoja pohybových schopností a pohybovej výkonnosti. Získa vedomosti a zručnosti o zdravotne orientovaných telovýchovných činnostiach aj z viacerých druhov športových disciplín. Je vedený k chápaniu kvality pohybu ako dôležitej súčasti svojho komplexného rozvoja.

Vzdelávacia oblasť spája vedomosti, návyky, postoje, schopnosti a zručnosti o pohybe, športe, zdraví a zdravom štýle, ktoré sú utvárané prostredníctvom realizovaných foriem vyučovania telesnej a športovej výchovy, vrátane telesnej výchovy alebo formou integrovanej telesnej a športovej výchovy.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Prehľad špecifických cieľov**

Absolvent má:

-vytvoriť si jednoduchú predstavu o ľudskom organizme ako celku z hľadiska

stavby a funkcie,

-ovládať zásady správnej životosprávy, aktívneho zdravia a zdravého životného štýlu,

-splniť požiadavky všeobecnej pohybovej výkonnosti a ovládať cvičenia zodpovedajúce jeho psychomotorickým predpokladom,

-rozoznať význam telesného a pohybového zdokonaľovania, vnímať krásu pohybu,

-konať športové činnosti v duchu pre fair – play,

-plánovať kolektívnu spoluprácu a vzájomnú pomoc, najmä postihnutým jednotlivcom, či menej pohybovo nadaným,

-poskytnúť prvú pomoc pri úraze.

**Obsah vzdelávacej oblasti zdravie a pohyb**

**Zdravie a jeho poruchy**

Učivo poskytuje základné poznatky o zdravotných návykoch, hygiene, civilizačných chorobách, správnom držaní tela a prispieva k vytvoreniu komplexu poznatkov v oblasti starostlivosti o zdravie. Objasňuje pojem aktívne zdravie v zmysle zdravej výživy, otužovania, nefajčenia, abstinencie, sexuálnej výchovy, naplňovania voľného času pohybom a predchádzanie chorobám.

**Zdravý životný štýl**

Okruh zahŕňa súbor praktických zručností a poznatkov zameraných na zdravý životný štýl, pohybový režim, zdravotne orientovanú pohybovú aktivitu a význam aktívneho odpočinku. Žiaci si osvoja hygienické návyky, režim dňa, správne stravovanie, poznatky o základoch výživy.

**Telesná zdatnosť a pohybová výkonnosť**

Oblasť zahŕňa kondičné a koordinačné schopnosti, žiaci sa naučia rozvíjať pohybovú výkonnosť pomocou športových disciplín, zvládať vykonať pohyb s rôznym zaťažením. Cieľ je získanie skúseností v rôznych športových činnostiach v optimálnej pohybovej výkonnosti.

**Športové činnosti pohybového režimu**

Téma zoznamuje žiakov nielen so základnými pravidlami jednotlivých športových činností, ale aj s technikou a taktikou športových disciplín, ich pravidlami a športovou terminológiou. Cieľom je získať pozitívne zážitky z vykonávania pohybu, dosiahnuť socializáciu, komunikáciu a motiváciu za pomoci pohybu.

**7.1.6 Účelové kurzy**

Súčasťou výchovy a vzdelávania žiakov odborného vzdelávania a prípravy sú účelové kurzy, ktoré predstavujú integrujúcu zložku vedomostí, zručností a postojov. V nadväznosti na získané poznatky v oblasti teoretického a praktického vzdelávania účelové učivo poskytuje žiakom doplňujúce, rozširujúce, upevňovacie a overovacie vedomosti, zručnosti a kompetencie potrebné na zvládnutie situácií a aktivít, ktoré môžu nastať vznikom nepredvídaných skutočností.

**Prehľad účelových kurzov:**

**7.1.6.1 Kurz na ochranu života a zdravia**

**Charakteristika vzdelávacej oblasti**

Účelový kurz Ochrana života a zdravia je povinnou organizačnou formou vyučovania. Jeho zameranie musí byť štruktúrované tak, aby sa ním rozšírili vedomosti žiakov, precvičili požadované zručnosti a prehĺbili osvojené postoje a návyky. Obsah kurzu nadväzuje na účelové cvičenia a tvorí ho teoretická príprava, praktický výcvik a mimovyučovacia záujmová činnosť žiakov. Názorné a praktické metódy prevládajú nad verbálnym a hodnotenie žiakov je slovné. Navrhované obsahové zameranie kurzu je zhodné pre všetky tri formy jeho realizácie – denné dochádzka, internátna forma alebo kombinácia predchádzajúcich foriem. Počas kurzu sa kladie dôraz na overenie poskytovanie zdravotníckej prvej pomoci a ich reagovania na situáciu ohrozenia materiálnych hodnôt a prírody.

Účelové cvičenia pre trojročné učebné odbory sa uskutočňuje jedno v každom ročníku vo vyučovacom čase v rozsahu 6 hodín v teréne. Účelové cvičenia sa vykonávajú po triedach, výnimočne po ročníkoch. Presný termín určí riaditeľ školy. Účasť žiakov je na cvičeniach povinná. Žiaci so zmenenou pracovnou schopnosťou plnia primerané úlohy podľa lekárskeho nálezu. Plán cvičenia určuje ciele a obsah cvičenia, priestory na činnosť, zaradenie pedagogických zamestnancov školy do výkonových funkcií. Stanoví spôsob ich prípravy, ako aj prípravu žiakov, materiálno, hygienicko-zdravotnícke a bezpečnostné opatrenia, prípadnú spoluprácu so spoločenskými organizáciami regiónu a orgánmi štátnej správy. Program cvičenia sa realizuje spravidla v dvojhodinových jednotkách. Presun na miesto konania sa nezapočíta do času cvičenia, ak nie je jeho súčasťou. Účasť učiteľov na účelových cvičeniach je započítaná do ich vyučovacej povinnosti. Vyhodnotenie cvičenia vykoná riaditeľ školy na najbližšej pedagogickej porade.

Kurz na ochranu života a zdravia sa organizuje v treťom ročníku v trvaní 3 dni po 6 hodín výcviku, resp. 5 dní pri realizácii internátnou formou. Kurz je súčasťou plánu práce školy. Riaditeľ školy určí vedúceho, termíny, spôsob realizácie a miesto konania, triedy, personálne zabezpečenie, spôsob prípravy učiteľov a účastníkov kurzu, materiálne, finančné, technické a zdravotnícke zabezpečenie. Účasť žiakov na kurze je povinná. Žiaci s oslabeným zdravím sa na kurze zúčastňujú len so súhlasom lekára a plnia úlohy primerané zdravotnému stavu. Kurz sa organizuje v spolupráci s Radou školy, zdravotníckymi, ochranárskymi a inými spoločenskými organizáciami, s orgánmi štátnej správy (miestnou vojenskou správou, policajným zborom, útvarmi civilnej ochrany apod.). Realizuje sa internátnym spôsobom pobytu alebo dennou dochádzkou na zamestnanie. Odporúča sa podľa možnosti využívať internátny spôsob pobytu na kurze. Kurz organizovaný dennou dochádzkou sa uskutočňuje v teréne mimo priestorov školy. Podľa podmienok je možné uvedené spôsoby realizácie kurzu aj kombinovať.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Prehľad špecifických cieľov**

Absolvent má:

- popísať právne normy upravujúce povinnosti prípravy občanov Slovenskej republiky na ochranu ich zdravia, ochranu prírody a obranu vlasti,

- mať prehľad o orgánoch a organizáciách podieľajúcich sa na brannej, ekologickej a humanitárnej výchove občanov,

- mať schopnosť poskytnúť prvú pomoc pri úrazoch,

- mať základné schopnosti pri riešení mimoriadnych situácií alebo udalostí,

- chrániť prírodu a životné prostredie,

- mať záujem o športové aktivity podporujúce jeho telesný a zdravotný rozvoj.

**Obsah vzdelávacej oblasti kurz na ochranu života a zdravia**

**Teoretická príprava**

Teoretická príprava nadväzuje na vedomosti a zručnosti žiakov získaných v účelových cvičeniach. Žiaci sa oboznamujú s právnymi normami, ktoré upravujú povinnosti občanov na ochranu ich zdravia, ochranu prírody a obranu vlasti ako aj o organizáciách podieľajúcich sa na brannej, ekologickej a humanitárnej výchove. Získajú informácie o poslaní a funkcii ozbrojených síl, armády a civilnej ochrany v SR, o najnovších poznatkoch z dopravnej výchovy, zdravovedy a ekológie, o technických športoch, sebaobrane. Teoretická príprava trvá 3 hodiny.

**Praktický výcvik**

Praktický výcvik sa zameriava na komplex týchto tematických celkov:

* Zdravotnícka príprava (5 hodín) dopĺňa učivo účelového cvičenia. Žiaci sa zdokonaľujú v poskytovaní prvej pomoci pri úpaloch, uštipnutiach hadom, popáleninách a priestreloch. Vedia zhotoviť improvizované nosidlá a určiť poradie naliehavosti ošetrenia zranených osôb ako je umelé dýchanie, kriesenie, stabilizovaná poloha, poleptania chemickými látkami, otravy a omrzliny.
* Mimoriadne udalosti – civilná ochrana (5 hodín) môže byť modelovaný na používanie signálov v priebehu činností. Žiaci sa naučia správne reagovať na požiar, výbuch plynu, zával alebo zosuv pôdy, letecké nešťastie, radiačnú haváriu, otravu potravinami a vodou, záplavy...
* Pobyt v prírode (5 hodín) obsahuje komplex činností, ako sú orientácia v teréne, práca s mapou, kompasom a pod.. Žiaci sa naučia pripravovať stravu v improvizovaných podmienkach a na provizórnych prostriedkoch, vybudovať a označiť trať pre orientačný beh, zrealizovať preteky podľa pravidiel. Sú vedení k ochrane, úprave a čistote prírodného prostredia, k poznávaniu prírodných úkazov, liečivých a chránených rastlín.
* Technické činnosti a športy (3 hodiny) sú zamerané na rôzne aktivity ako sú exkurzie do športových zariadení, kde majú možnosť sledovať ukážky rádioamatérskej a spojovacej činnosti, športového potápania a vodáctva, modelárstva, leteckých športov a parašutizmu, horolezectva a týmto sa motivovať k aktívnejšej športovej činnosti. Zároveň získavajú prehľad o náročnosti športových výkonov, výkonovej obtiažnosti, pravidlách a zásadách športovej činnosti.

**Mimovyučovacie aktivity**

Teoretická príprava a praktický výcvik sa odporúčajú spojiť s mimovyučovacími aktivitami. Odporúča sa organizovať podľa podmienok aj zdokonaľovací plavecký výcvik, rôzne športové súťaže podľa osobitných predpisov.

**7.1.6.2 Kurz pohybových aktivít**

**Charakteristika vzdelávacej oblasti**

Kurz pohybových aktivít v prírode sa organizuje v prvom alebo druhom ročníku štúdia v rozsahu 5 dní najmenej však v rozsahu 15 vyučovacích hodín. Môže sa organizovať ako turistický kurz, plavecký kurz a lyžiarsky kurz. Kurz nadväzuje na výučbu plávania a lyžovania základnej školy, ak boli realizované. Žiaci si osvojujú športové a úžitkové spôsoby plávania, lyžovania a pobytu v prírode, zvyšuje sa úroveň ich pohybových schopností, upevňuje sa ich zdravie, zvyšuje telesná zdatnosť a pohybová výkonnosť. Názorné a praktické metódy prevládajú nad verbálnym a hodnotenie žiakov je slovné. Presný termín určí riaditeľ školy.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva.

**Prehľad špecifických cieľov**

Absolvent má:

- ovládať činnosti spojené s pobytom v prírode s ochranou prírody,

- zvládnuť techniku plaveckých spôsobov – kraul, znak, prsia, ľubovoľný spôsob,

- zvládnuť základy lyžiarskej techniky, podľa fyzických predpokladov,

- poskytnúť prvú pomoc pri záchrane topiaceho sa a pri úrazoch na lyžiarskych svahoch a v prírode.

**Obsah vzdelávacej oblasti kurz pohybových aktivít v prírode**

**Turistika a cvičenia v prírode**

Turistika zahŕňa komplex činností spojených s pobytom v prírode – značkované chodníky, kompas, mapa. Žiaci sa naučia pripravovať stravu v improvizovaných podmienkach a na provizórnych prostriedkoch, vybudovať a označiť trať pre orientačný beh, zrealizovať preteky podľa pravidiel. Sú vedení k ochrane, úprave a čistote prírodného prostredia, k poznávaniu prírodných úkazov, liečivých a chránených rastlín.

**Plávanie**

Plávanie zvyšuje úroveň pohybových schopností žiakov, najmä vytrvalosti. Žiaci si osvojujú základné poznatky z teórie plávania, jeho špecifiká z hľadiska biomechaniky a fyziológie. Pôsobenie plávania na organizmus človeka je mimoriadne významné. Žiaci takto získavajú poznatky aj o využití svojho voľného času, informácie o kondičných cvičeniach, rehabilitačného a rekreačného plávania. Osvojujú si tiež pravidlá plávania a správneho dýchania. Hodnotia sa technika plávania, uzlové body v technike a zručnosti pri záchrane topiaceho sa.

**Lyžovanie**

Lyžovanie má nezastupiteľné miesto vo funkčnom a pohybovom zdokonaľovaní každého jednotlivca. Prispieva k upevneniu zdravia, zvýšeniu telesnej zdatnosti a pohybovej výkonnosti, pomáha odstraňovať nedostatky zdravotne oslabeným žiakom, prispieva k psychickému, sociálnemu a morálnemu vývinu mládeže. Žiaci by mali zvládnuť bezpečné ovládanie lyží v primeranom lyžiarskom teréne optimálnou lyžiarskou technikou. Výcvik by sa mal zamerať na zvládnutie znožného oblúka prestúpením v širšej stope, vyvážený dynamický postoj po spádnici a jazde šikmo svahom, správne rozloženie hmotnosti, postavenie a vytočenie trupu, prenášanie váhy z jednej lyže na druhú, pre pokročilých lyžiarov sa odporúča zvládnuť striedavý beh dvojkročnej a súpažnej techniky. Kurz poskytuje aj informácie o lyžiarskom výstroji a nebezpečenstvách zimného pobytu v horách.

**7.2 Odborné vzdelávanie**

Odborné vzdelávanie vedie žiakov k zvládnutiu jednoduchých úloh, úkonov a operácií v učebnom odbore, na ktorý sa pripravujú. Základným cieľom je osvojiť si vedomosti a zručnosti potrebné pre zvládnutie celého okruhu učiva, upevňovať a prehlbovať si vedomosti, zručnosti a návyky predpísané pre zvládnutie budúceho povolania. Konečným cieľom odborného vzdelávania je viesť žiaka k tomu, aby vedel získané vedomosti a zručnosti aplikovať v praxi. V odbornom vzdelávaní sa kladie dôraz na dodržiavanie bezpečnosti a ochrany zdravia pri práci, hygieny práce a ochrany proti požiaru.

Odborné vzdelávanie v učebných odboroch skupiny odborov 64 Ekonomika a organizácia, obchod a služby vo vzdelávacom programe predstavuje súbor základných odborných informácií – súhrn vedomostí a zručností uvedených v profile absolventa nevyhnutných pre kvalifikované vykonávanie základných odborných činností.

**Prehľad vzdelávacích oblastí:**

1) Teoretické vzdelávanie

2) Praktická príprava

**7.2.1 Teoretické vzdelávanie**

**Charakteristika vzdelávacej oblasti**

Učivo vedie žiaka k poznaniu významu vzdelania pre uplatnenie na trhu práce, k uvedomeniu si dôležitosti práce ako zdroja tvorby hodnôt, nástroja ekonomického zabezpečenia rodiny i prostriedku vlastnej sebarealizácie. Žiak získava základné vedomosti a zručnosti v oblasti pracovnoprávnych vzťahov, učí sa racionálne uvažovať i konať, je vedený k uvedomovaniu si zodpovednosti za vlastnú prácu, vo vzťahu k vlastnej osobe i vo vzťahu k svojmu zamestnávateľovi. Poznáva práva zamestnanca a vie tieto práva uplatňovať legitímnymi prostriedkami, chápe spoločenskú funkciu sociálnej pomoci a vie postupovať pri jej nárokovaní. Žiak vie chrániť svoj majetok a uplatňuje vo svojom konaní princípy všeobecnej morálky.

Žiak sa naučí porozumieť otázkam fungovania jednotlivca a rodiny v ekonomickej oblasti vo vzťahu k osobným a rodinným modelom zabezpečenia životných potrieb. Pri spracovaní školských vzdelávacích programoch odporúčame dôkladne preštudovať dokument Národný štandard finančnej gramotnosti5 (ďalej len Národný štandard) a až potom následne zvážiť, ktoré tematické celky z neho budú zaradené do vzdelávania tak, aby vyhovovali potrebám a individuálnym schopnostiam žiaka v rôznych vzdelávacích podmienkach. Pedagogickí zamestnanci môžu využívať Národný štandard na vytvorenie nových tematických celkov, tém alebo podtém v rámci učebných osnov rôznych odborných predmetov a dôsledne zabezpečiť medzipredmetové vzťahy.

Učivo poskytuje žiakovi teoretickú prípravu na výkon odborných, hygienicky nezávadných a bezpečných služieb vo svojom odbore. Učí ho používať správne technologické postupy, nové pracovné techniky, materiály, suroviny a strojové zariadenia.

Obsah vzdelávania je zameraný tak, aby žiak osvojené vedomosti vedel aplikovať v praxi. Žiak nadobúda základné poznatky o získavaní, vlastnostiach, skladovaní, využití materiálov a surovín. Naučí sa suroviny a materiály využívať pre prípravu finálnych produktov a služieb s využitím príslušných techník a technológií. Žiak je pripravovaný zvládnuť bežnú a jednoduchú údržbu strojných zariadení na užívateľskej úrovni a zároveň si osvojí základné princípy organizácie práce vo výrobných, obchodných, odbytových a iných prevádzkach.

Z hľadiska ochrany bezpečnosti a zdravia pri práci, práce na údržbách strojov a zariadení môžu žiaci s mentálnym postihnutím vykonávať len pod dohľadom poverených a zaškolených osôb.

Oblasť vzdelávania vedie žiaka k dodržiavaniu zásad správnej výrobnej praxe, pravidiel a predpisov o hygiene a sanitácii, ochrane zdravia pri práci, k zodpovednému prístupu k zákazníkovi a k poskytovaniu bezpečného a zdravotne bezchybného tovaru a služieb.

Aby absolvent vzdelávacieho programu spoľahlivo preukázal výkon v tejto vzdelávacej oblasti musí mať zvládnuté špecifické ciele a ovládať predpísaný obsah učiva. Teoretické vzdelávanie obsahuje špecifické ciele a obsah vzdelávania spoločné pre všetky učebné odbory vzdelávania a konkrétne vymedzené špecifické ciele a obsah učiva pre jednotlivé odborné zamerania.

**7.2.2 Praktická príprava**

**Charakteristika vzdelávacej oblasti**

Cieľom vzdelávacej oblasti je poskytnúť žiakovi schopnosť vedieť aplikovať základné odborné vedomosti v praxi. Praktická príprava rozvíja u žiaka odborné zručnosti potrebné pre jednoduché a pomocné pracovné činnosti podľa profilácie. Žiak prakticky spoznáva základné technické a technologické postupy dôležité pre vykonávanie zvoleného povolania.

Žiak sa pripravuje k čiastočne samostatnej práci, učí sa manipulácii so základným materiálom a surovinami. Naučí sa používať bežné pracovné nástroje, stroje a zariadenia a ostatný inventár potrebný k pracovnej činnosti. Pri prácach a údržbách strojov a zariadení môžu žiaci s mentálnym postihnutím vykonávať len pod dohľadom poverených a zaškolených osôb.

Učivo je zvolené tak, aby umožnilo žiakovi prakticky používať zásady správnej výrobnej a prevádzkovej praxe, zásady bezpečnosti a ochrany zdravia pri práci.

**7.2.3 Špecifické ciele a obsah učiva pre učebný odbor**

|  |
| --- |
| **OPATROVATEĽSKÁ STAROSTLIVOSŤ V ZARIADENIACH SOCIÁLNEJ STAROSTLIVOSTI** |
| **TEORETICKÉ VZDELÁVANIE** |
| **Špecifické ciele** |
| **Absolvent má:**  -definovať základnú odbornú terminológiu typickú pre oblasť opatrovateľstva a poskytovania sociálnych služieb,  -spoznať správny životný štýl človeka,  -poznať technologické postupy pri triviálnych odborných výkonoch v oblasti opatrovateľstva a sociálnych služieb,  -popísať organizáciu práce vo výrobnom, odbytovom a ubytovacom stredisku,  -popísať základné strojové a technické vybavenie a zariadenie prevádzok,  -popísať základnú starostlivosť o klientov,  -popísať postup pri poskytovaní laickej prvej pomoci,  -vymenovať hlavné zásady správnej výživy,  -definovať zásady bezpečnosti práce a ochrany zdravia pri práci,  -poznať zásady čistoty a hygieny na pracovisku,  -vymedziť prostriedky na umývanie, pranie a dezinfekciu bielizne,  -popísať zásady spoločenskej komunikácie,   * charakterizovať jednoduchú a pomocnú prácu a uviesť jej druhy, význam a hlavné znaky, * objasniť základné pojmy z ekonomiky (potreba, spotreba, výroba, výrobné sily, statky, tovar, trh), * opísať svoje možnosti uplatnenia sa na trhu práce a svojho osobnostného kariérneho rozvoja, * načrtnúť základné pravidlá plánovania a hospodárenia s peniazmi, * poznať základné ekonomické pojmy, poznať postup pri reklamácií, * oboznámiť s miestom a funkciou danej profesie a odvetvia, pre ktoré sa žiaci pripravujú, * zorganizovať si vlastnú prácu, * poznať práva a povinnosti zamestnanca, * šetriť materiál a životné prostredie |
| **Obsah vzdelávania** |
| **Technológia**  Obsah učiva poskytuje žiakovi teoretické vedomosti, ktoré sú základom pre odborné predmety, predovšetkým pre odborný výcvik. Znalosť technológie dáva predpoklady pre správne pochopenie pracovných postupov a dodržiavanie zásad pri práci na odbornom výcviku ako napríklad: pomoc pri príprave a riedení dezinfekčných prostriedkov – BOZP, mechanická očista a dezinfekcia postele a okolia klienta, starostlivosť o čistiacu miestnosť, kúpeľňu, jedáleň, kuchynku, skladové priestory, manipulácia s čistou a znečistenou bielizňou, hygiena klienta – príprava hygienických pomôcok a bielizne, príprava izby klienta pred podávaním stravy, denná úprava izieb klientov. Cieľom učiva sú teoretické vedomosti o pracovisku opatrovateľskej starostlivosti. Žiak sa naučí úlohy opatrovateľa, základy ručného šitia, zásady upratovania, zásady dezinfekcie, pomocné práce v kuchynskej prevádzke, pracovať so strojmi a zariadeniami v centrálnej práčovne, úsporne zaobchádzať s materiálom, bezpečnosti a hygiene pri práci a dodržiavaniu protipožiarnych predpisov.  **Materiály**  Učivo naučí žiaka rozoznávať materiály s ktorými sa vo svojom odbore stretáva a s ktorými pracuje. Žiak sa naučí hospodárne zaobchádzať s materiálom, používať správnu terminológiu (BOZP, diskrétnosť, empatia, sebadisciplína, motivácia, dezinfekcia, expozičný čas, mechanická očista, fyzikálna a chemická dezinfekcia, jednorazový materiál, komplexný dezinfekčný program, manipulácia s čistou a znečistenou bielizňou – inventár, stolica, toaleta, senior, klient, transport (použitého riadu), sociálne zariadenia), správne pripravovať rôzne zmesi dezinfekčných prostriedkov, rozlišovať umývacie a čistiace prostriedky, starať sa o znečistenú bielizeň. Naučí sa popísať strojové a technické vybavenia a zariadenia prevádzok (signalizácia klienta, invalidný vozík, barly, pomocné zariadenia postele, umývačka podložných mís, práčka, sušička, žehlička, mangeľ, umývačka riadu, mixér, šľahač, mraznička, chladnička, sporák, žiariče).  **Hygiena**  Obsah učiva poskytuje žiakovi všeobecné poznatky o mikróboch, o infekčných ochoreniach, oboznamuje ho s rôznymi druhmi nákaz, ochranou proti nim a s prevenciou infekčných ochorení. Žiak je vedený k správnemu životnému štýlu človeka ako sú: ranné rozcvičky klientov, pobyty na čerstvom vzduchu, zdravá výživa, osobná hygiena klienta, vyhýbanie sa vplyvu toxických látok, psychohygiena. Naučí sa poznať základy čistoty a hygieny na pracovisku (izby klientov, kúpeľňa, čistiaca miestnosť, sklady, jedáleň, spoločenská miestnosť).  **Prvá pomoc**  Učivo je zamerané na oboznámenie žiaka s teoretickými a praktickými zásadami potrebnými pre rýchle a správne poskytnutie prvej pomoci, ktorá predchádza odbornej pomoci.  **Základy opatrovania**  Obsah učiva umožní žiakovi osvojiť si základné úkony v starostlivosti o klientov (príprava pomôcok k rannej toalete - osobná a posteľná bielizeň, hygienické pomôcky, úprava postele a okolia klienta, podpora k sebestačnosti, komunikácia – zabezpečovanie kontaktu medzi klientom a personálom, vypĺňanie voľného času - predčítavanie klientovi, spoločenské hry, záhradné aktivity, príprava pomôcok na zabezpečenie každodenných potrieb klienta). Žiak získa súbor základných poznatkov o ľudskom tele, jeho vitálnych funkciách, starostlivosti o posteľ klienta, hygienickej starostlivosti, sprevádzaní klientov, predchádzaniu nemocničným ochoreniam a so zásadami správnej životosprávy.  **Biológia**  Žiaci sa oboznamujú so základnou stavbou tela a s podmienkami ich zdravého vývinu. Učia sa o škodlivosti fajčenia, alkoholu, toxikománie a dôsledkoch na ľudský organizmus.  **Potraviny a výživa**  Odborný predmet potraviny a výživa úzko súvisí so zabezpečovaním výživy, bezpečnej a hygienickej práce a manipulácie s potravinami. Učivo sa skladá z poznatkov o potravinách, hodnote potravín, potravinách rastlinného a živočíšneho pôvodu, pochutinách a koreninách, mliečnych výrobkoch, sladidlách, zásadách správnej výživy, osobnej a potravinovej hygieny. Vedie žiakov k dodržiavaniu zásad správnej životosprávy a k hospodárnemu využívaniu potravín.  **Ekonomika a organizácia**  Učivo je zamerané na osvojenie základných pojmov sveta práce, hodnotení vlastných schopností, o tom ako sa uchádzať o zamestnanie. Učí sa porozumieť pracovným podmienkam vzniku, zmeny a zániku pracovného pomeru. Žiak získava informácie o dôležitosti celoživotného vzdelávania o zabezpečovaní základných ľudských a ekonomických potrieb jednotlivca a rodiny. Žiak spoznáva základné pravidla riadenia vlastných financií. Učí sa orientovať v oblasti finančných inštitúcií za súčasného používania základných pojmov v oblasti finančníctva a sveta peňazí. Učí sa orientovať sa v problematike spotrebiteľskej výchovy a ochrany práv spotrebiteľa, oboznámiť sa s právami a povinnosťami spotrebiteľa, so základmi reklamy z hľadiska spotrebiteľa, získať informácie o spotrebe a životnom prostredí, o výžive a spotrebiteľskej bezpečnosti. |
| **PRAKTICKÁ PRÍPRAVA** |
| **Špecifické ciele** |
| **Absolvent vie:**  -používať základnú odbornú terminológiu vo svojom povolaní,  -uplatniť správne technologické postupy pri jednoduchých odborných výkonoch svojho odboru,  -pripraviť pracovisko, pracovné prostriedky a predmety,  -používať strojové a technické zariadenia prevádzok,  -vykonať základnú starostlivosť o klientov,  -poskytnúť laickú prvú pomoc,  -aplikovať zásady bezpečnosti práce a ochrany zdravia pri práci,  -dodržiavať čistotu a hygienu na pracovisku,  -vykonávať pracovné činnosti v súlade s ochranou životného prostredia,  -zvládnuť riešenie konfliktných situácií. |
| **Obsah vzdelávania** |
| **Odborný výcvik**  Učivo vedie žiaka k rešpektovaniu bezpečnostných predpisov vo svojom odbore. Naučí sa spôsob ochrany zdravia pri práci s dezinfekčnými roztokmi, prostriedkami na pranie a umývanie, bezpečnostnej manipulácii so zariadením, prístrojmi a materiálom. Naučí sa používať osobné ochranné pracovné prostriedky a šetrné a hospodárne zaobchádzanie s nimi. Žiak získa základné vedomosti z dodržiavania hygienických zásad, osobnej hygieny a hygieny pracovného prostredia a bude vedieť tieto vedomosti aj využívať v pracovnej činnosti.  Obsah učiva sa zameriava taktiež na prípravu pracoviska pred začatím prevádzky, na jednotlivé pracovné činnosti počas prevádzky a na pracovné činnosti nevyhnutné po ukončení prevádzky. Žiak je vedený k dodržiavaniu správnych technologických postupov (príprava a riešenie dezinfekčných prostriedkov podľa pokynov zodpovedného pracovníka - BOZP, mechanická očista a dezinfekcia postele a okolia klienta, starostlivosť o čistiacu miestnosť, kúpeľňu, jedáleň, kuchynku, skladové priestory, manipulácia s čistou a znečistenou bielizňou, hygiena klienta - príprava hygienických pomôcok a bielizne, príprava izby klienta pred podávaním stravy, denná úprava izieb klientov). Naučí sa základom starostlivosti o klientov: komunikácia - zabezpečovanie kontaktu medzi klientom a personálom, pomocné práce - príprava osobnej bielizne, toaletných pomôcok, úprava postele a okolia, pomoc pri vypĺňaní voľného času - predčítavanie klientovi, spoločenské hry, záhradné aktivity.  Učivo je zamerané aj na technologické postupy pri vykonávaní pomocných činností spojených s prevádzkou veľkých kuchýň, práčovní, šijacích dielní, s prácami spojenými s upratovaním pracovísk v sociálnych zariadeniach a s pomocnými prácami spojenými s opatrovaním klientov. Žiak nadobúda zručnosti pri príprave pracoviska a používaní pracovných prostriedkov a predmetov, učí sa používať stroje a technické zariadenia prevádzok. |

**7.2.4 Špecifické ciele a obsah učiva nepovinných predmetov pre učebný odbor**

|  |
| --- |
| **OPATROVATEĽSKÁ STAROSTLIVOSŤ V ZARIADENIACH SOCIÁLNEJ STAROSTLIVOSTI** |
| **Výchova k rodičovstvu** |
| **Špecifické ciele** |
| **Absolvent má:**  **-**objasniť pojmy priateľstvo, láska, manželstvo, rodina, sex, -aplikovať osobnú a občiansku zodpovednosť a prípravu na manželstvo a rodičovstvo,-vysvetliť význam dodržiavania vernosti v manželstve (spoločenský, etický, psychologický, zdravotný),-vymedziť vlastnosti potrebné pre manželstvo (tolerancia, vzájomné pochopenie, pomoc),-objasniť sociálne a zdravotné aspekty plánovaného rodičovstva,-zdôrazniť zodpovednosť rodičov za výchovu dieťaťa,-poznať priebeh tehotenstva, narodenie dieťaťa v úplnej rodine,-popísať dostupné prostriedky a metódy antikoncepcie a ich vplyv na zdravotný stav,-popísať prirodzené metódy regulácie počatia,-objasniť následky pohlavnej promiskuity a s tým súvisiaci častý výskyt pohlavných chorôb,-objasniť vznik a podstatu nevyliečiteľnej choroby AIDS a spôsoby prevencie,-poznať nebezpečenstvo drogovej závislosti,-vedieť o najčastejších pohlavných úchylkách a nezvyčajnom sexuálnom správaní. |
| **Obsah vzdelávania** |
| Výchova k manželstvu a rodičovstvu je zacielená na utváranie základných vedomostí a zodpovedných postojov v oblasti partnerských vzťahov, rodičovstva a výchove detí v súlade s vedeckými poznatkami a etickými normami. |
| **Informatika** |
| **Špecifické ciele** |
| **Absolvent vie:**  -získať základné kompetencie v oblasti využívania informačno-komunikačných technológii,  -vyhľadať, triediť a používať jednoduché informácie potrebné pre bežnú profesijnú situáciu. |
| **Obsah vzdelávania** |
| Obsah učiva sa zameriava na prácu s informáciami. Žiaci sú vedení na pochopenie informačných technológií a používanie operačného systému. |